Air Serbia objavila značajno bolje operativne rezultate za 2021. - Aviatica\nAir Serbia objavila značajno bolje operativne rezultate za 2021.\nAir Serbia je objavila operativne rezultate za 2021. koji pokazuju da je prevezeno za 83 posto više putnika nego u 2020.\nDatum / Date: 07.02.2022.\nPosle 2020. godine, koju je obeležila najveća kriza u istoriji globalnog avio-saobraćaja, Air Serbia je tokom 2021. prevezla 1.586.665 putnika, što predstavlja uvećanje od čak 83 odsto.\nIako je i 2021. godinu obeležila pandemija korona virusa, prosečna popunjenost putničke kabine na letovima Air Serbije iznosila je 64 odsto. u\nTokom većeg dela 2021. godine, srpska nacionalna avio-kompanija je u kontinuitetu beležila gotovo 50 odsto, pa i više od toga, kada je reč o tržišnom udelu na Aerodromu Nikola Tesla Beograd, čime je nadmašila rezultat iz pretpandemijske 2019. godine i dodatno učvrstila liderski položaj na beogradskom aerodromu.\nU 2021. godini, Air Serbia je realizovala za 39 odsto veći obim saobraćaja nego u 2020. godini. Ostvareni rezultat je za 35 odsto manji nego u pretpandemijskoj, rekordnoj 2019. godini, ali je znatno bolji od evropskog proseka u 2021. godini, koji je iznosio -44 odsto u odnosu na 2019.\n„Uz fleksibilnost, brzo adaptiranje na promene na tržištu, promišljeno raspolaganje resursima i konstantno prihvatanje inovacija, uspeli smo da ostvarimo zadovoljavajuće rezultate u vreme najveće globalne krize u našoj industriji. Drago nam je da je iza nas bolja godina od 2020. i spremni smo za snažnu ekspanziju u narednom periodu. Izazovi koje smo uspešno prevazišli predstavljaju čvrst osnov za dalji razvoj i nastavak implementacije strategije koja je bila u planu pre pandemije. Radujemo se daljem širenju na tržištu Evrope i Bliskog istoka, koje nas očekuje već od aprila i juna, kada pokrećemo letove do čak 12 destinacija iz srpske prestonice. Započeli smo fazu kontinuiranog rasta kao regionalni lider i na dobrom smo putu da već sada ostvarimo cilj zacrtan za 2023. godinu – dostizanje pretpandemijskih nivoa iz rekordne 2019. godine“, izjavio je Jirži Marek, generalni direktor Air Serbije.\nDeset najpopularnijih ruta srpskog nacionalnog avio-prevoznika, koje su ostvarile najbolji učinak u 2021. godini, bile su između Beograda i sledećih destinacija – Njujorka, Moskve, Tivta, Pariza, Podgorice, Ciriha, Istanbula, Amsterdama, Londona i Atine.\nAir Serbia je tokom letnje sezone, od sredine aprila do kraja oktobra 2021. godine, obavila ukupno 1.100 povratnih čarter letova na kojima je prevezla oko 140.000 turista do poznatih letovališta u Turskoj, Egiptu i Grčkoj, kao i drugih turističkih odredišta širom sveta. Najpopularnije čarter destinacije do kojih su građani Srbije putovali prethodne godine bile su Antalija u Turskoj i Hurgada u Egiptu.\nDirektni prodajni kanali Air Serbije povećali su udeo za 17 procentnih poena – sa 35 odsto u 2019. na 52 odsto u 2021. godini.\nNa letovima za Njujork Air Serbia je u 2021. godini zabeležila prosečnu godišnju popunjenost putničke kabine od 71 odsto, dok je u letnjim mesecima dostizala čak i 80 odsto. Učinak ostvaren na transatlantskoj ruti gotovo je dostigao pretpandemijski nivo. Od pokretanja letova u junu 2016. godine do danas, Air Serbia je između Beograda i svoje destinacije u Severnoj Americi prevezla više od 360 hiljada putnika.\nPremijum salon Air Serbije na beogradskom aerodromu posetilo je 29.090 gostiju tokom 2021. godine, što je drugi najbolji rezultat od osnivanja 2015. godine. Air Serbia je prošle godine potpisala ugovore o saradnji sa avio-kompanijama Luxair, Turkish Airlines, Qatar Airways i Flydubai, kao i sa Kolinson grupom, vlasnikom svetski poznatih putničkih programa na aerodromima širom sveta – „Priority pass“, „LoungeKey“ i „Lounge pass“.\nAir Serbia Kargo je u 2021. godini ostvario rekordan učinak, nadmašivši pretpandemijski period za čak 55 odsto.\nInfografika: Air Serbia\n2021Air Serbiaoperativni rezultatipandemija


pink.rs | MARTINOVIĆ: Naprednjaci su bili u pravu - Bastać je kriminalac koji se lažno predstavlja kao političar, dokaz za to je ispovest njegovog kuma Lešnjaka!\nMARTINOVIĆ: Naprednjaci su bili u pravu - Bastać je kriminalac koji se lažno predstavlja kao političar, dokaz za to je ispovest njegovog kuma Lešnjaka!\nŠef poslaničke grupe SNS Aleksandar Martinović rekao je da smo danas dobili još jednu potvrdu i dokaz da je Marko Bastać običan kriminalac koji se lažno predstavlja kao političar.\n- Naime, danas je njegov venčani kum Lazar Lešnjak izneo monstruozne, zdravom razumu neshvatljive stvari, šta mu je radio Marko Bastać kao predsednik Opštine Stari grad. Da bi građani Srbije razumeli o čemu se radi, gospodin Lešnjak je venčani kum Marka Bastaća, donedavno je bio član opštinskog veća Opštine Stari grad i do tančina je upoznat sa svim malverzacijama i sa svim kriminalom u koji je umešan Marko Bastać. Između ostalog sa nelegalnom gradnjom na teritoriji ove opštine – izjavio je Martinović.\nKako dodaje, sam gospodin Lešnjak kaže da je njegov zadatak bio da uzima novac od investitora koji su nelegalno gradili na ovoj opštini.\n- Taj novac je stavljan u koverte, a zadatak Lešnjaka je bio da te koverte nosi Marku Bastaću. Međutim, desilo se da jednom prilikom jedna koverta nije odneta Marku Bastaću i tada, za gospodina Lešnjaka, kako on kaže nastaje pravi pakao – rekao je Martinović.\nPrema njegovim rečima, sada je svima jasno da se ne radi o klasičnom kriminalcu već jednom veoma opasnom čoveku koji je sklon nasilju.\nMartinović je zatim naveo potresnu ispovest Lešnjaka kojeg je Bastać tukao kanapom za preskakanje od devet uveče do pola šest ujutru, zbog koverte koju nije dostavio.\nFoto: Tanjug/Zoran Žestić, Printscreen YouTube/Pink.rs\n- Lešnjak je čovek koji je od 2006. godine naovamo upoznat sa razmerama kriminala na teritoriji Opštine Stari grad u koje je u poslednjih nekoliko godina umešan Marko Bastać. Narodni poslanici Srpske napredne stranke su u mnogo navrata govorili o Marku Bastaću kao kriminalcu, ali sada se prvi put oglasio čovek koji je u najbližim mogućim odnosima sa Markom Bastaćem - kaže Martinović i dodaje:\nIz ovoga može da se zaključi da je Srpska napredna stranka apsolutno bila u pravu za sve što je rekla i kada je u pitanju Marko Bastać, ali i kada je u pitanju Dragan Đilas, njegov politički šef.\nŠOKANTNA ISPOVEST BASTAĆEVOG KUMA: Šibao me je kanapom za preskakanje - Nisam znao da li ću se čitav vratiti kući (VIDEO)\nMartinović: Očigledno je da imamo posla sa ljudima koji ne žele dobro svojoj državi. Na Vučićev račun idu najgore uvrede\nMartinović: Šabić je politička ličnost i vodi kampanju\nMartinović: Poslanici opozicije opet bojkotuju parlament ali ne i plate i privilegije\nMartinović: SNS osuđuje vređanje novinara u parlamentu\nHandanović: Bastać je hohštapler!


Novinska agencija Beta izlepljena plakatima #FakeNews - Društvo - Dnevni list Danas\nPočetna » Društvo » Novinska agencija Beta izlepljena plakatima #FakeNews\nNovinska agencija Beta izlepljena plakatima #FakeNews\n2Piše: Beta 07. marta 2019. 10.07 Izmenjeno: 12.19\nNa plakatu malog formata, osim logoa agencije Beta, nalazi se i natpis #FakeNews.\nPlakati su najverovatnije zalepljeni u noći između srede i četvrtka.\nPrethodnih dana i ulaz u zgradu u kojoj se nalazi redakcija lista Danas oblepljen je natpisima Danas #FakeNews, a NUNS #FakeNews.\nUlaz u zgradu u kojoj je redakcija Danasa oblepljen natpisima „#FakeNews“\nbeta, fake news, List Danas, Nalepnice #FakeNewsBeograd\n07. marta 2019. u 12.44\n„Spontani protestanti“ su zapoceli rat sa nalepnicama i sada su dobili odgovor – „i mi konja za trku imamo“ . Ja to nikada ne bih radio i gadi mi se sve to sto se desava u Srbiji, ali bumerang treba uvek imati na umu. Kada bih bio nekakav bog, pocistio bih sve ove i one , zajedno sa Amerikancima i Englezima i Nemcima, jer odande „vetar duva“ . Korisni idioti vole „strane vetrove“ a ne znaju da ce , nakon „obavljenog posla“ biti toalet papir strancima .\n07. marta 2019. u 12.48\nKoji nivo odsustva mozga i obraza moraš da imaš pa da ovo uradiš… Ne, vesti na Pinku I Studiju B su realne…Kad ljudi kažu da žive kao poslednji bednici to nije tačno, to je napad na Vučića… Treba da gledaju Pink, tamo će im reći kako se lepo živi, šta narod zna


Gde je kompjuter, tu je kancelarija | SerbianForum\nGde je kompjuter, tu je kancelarija\nPosle plate i kvaliteta radnog okruženja, rad od kuće na trećem je mestu kriterijuma od kojih zavisi zadovoljstvo poslom\nVeće firme češće dopuštaju zaposlenima da rade od kuće\nNekima je posao postao kuća, a drugi posao nose kući. Umesto kancelarije sa još nekoliko kolega, ranog ustajanja, saobraćajne gužve, obaveznih pravila odevanja, razvoj komunikacionih tehnologija, ali i nove ekonomske okolnosti doveli su do toga da poslodavci sve više dopuštaju zaposlenima da rade od kuće. Takav način poslovanja više se isplati ne samo zbog toga što je jeftiniji za vlasnike firmi, već, kako su pokazala istraživanja, radnici su produktivniji i srećniji kada posao ne obavljaju u prostorijama firme. Tradicionalno fizičko prisustvo na poslu postalo je zastarelo zahvaljujući video-pozivima (najčešće putem Skajpa), mobilnim telefonima sa internet-vezom, noutbukovima, društvenim mrežama, „instant mesidžingu”... Sve više je onih koji bi, na primer, kuhinju pretvorili u kancelariju, a pižamu svrstali u „biznis kežual” stil odevanja.\nPrema istraživanju kompanije „Skajp”, poznate po video-pozivima putem Interneta, u kojem je učestvovalo hiljadu profesionalaca iz oko 500 firmi različite veličine, 62 odsto kompanija već omogućava rad na daljinu. Od kuće, iz kafića, hotela ili sa aerodroma u istom gradu, ili čak na drugom kontinentu, povremeno radi 34 odsto ispitanika i na to potroši oko 40 odsto radnih sati.\nVreme koje provedu radeći na taj način zavisi od prirode posla, pa je duže kod onih koji se bave informacionim tehnologijama ili veb-dizajnom. S druge strane, zaposleni na administrativnim i pravničkim poslovima više su upućeni na kancelarijski rad. Najviše vremena za poslove izvan radnih prostorija troše stručnjaci za odnose sa javnošću, marketing i prodaju, čak 51 odsto radnih sati, dok pravnici i službe za ljudske resurse troše svega od 22 do 25 odsto radnog vremena.\nZaposleni u firmama koje omogućavaju rad na daljinu ističu to kao značajnu prednost. Posle plate i kvaliteta radnog okruženja, ovu mogućnost stavili su na treće mesto kriterijuma od kojih zavisi zadovoljstvo poslom. Za 75 odsto ispitanika na rukovodećim položajima i menadžerima, rad od kuće je prihvatljiviji, a za 52 odsto njih novi stil je i produktivniji. Svaki treći anketirani očekuje da će u budućnosti više koristiti različite vidove video-komunikacija i društvene mreže. Istraživanje je pokazalo i da se veće firme češće od manjih odlučuju da dopuste zaposlenima da rade od kuće.\nOvo je, pokazuje studija, još jedan pokazatelj kako tehnologija utiče na svakodnevni život i koliko ga menja.


Putin u Beogradu: Rusija deli zabrinutost Srbije u vezi sa Kosovom - povezane vesti - Naslovi.net\nPredsednik Srbije Aleksandar Vučić i ruski predsednik Vladimir Putin obišli su Hram Svetog Save, gde ih je sačekao veliki broj građana. Nakon simbolične ugradnje delića mozaika i paljenja sveća u kripti, Putin se zahvalio okupljenima na… »\nSlobodna Evropa 17.01.2019\nZapadni mediji ocenjuju da je ruskom predsedniku Vladimiru Putinu organizovan raskošan doček u Srbiji koja pokušava da se približi Evropskoj uniji. Agencija Asošiejted pres navodi da je ruski predsednik raskošno dočekan u Beogradu kako bi pokazao… »\nKraj posete: Pogledajte kako je izgledao Putinov odlazak iz Srbije (foto, video)\nPredsednik Rusije Vladimir Putin danas je u poseti Srbiji. Na beogradskom aerodromu dočekao ga je predsednik Aleksandar Vučić, nakon čega su dvojica državnika položili vence na Groblju oslobodilaca Beograda i prisustvovali svečanom dočeku ispred… »\nStigli građani iz cele Srbije: Pogledajte kako izgledaju pripreme za doček (foto)\nLjudi iz cele Srbije stižu autobusima u Beograd da pozdrave Putina, svedoče fotografije koje su zabeležili naši reporteri. Ruski predsednik Vladimir Putin stigao je na surčinski aerodrom danas u 13.09 i odmah je zajedno sa predsednikom Srbije… »\nPutin obilaskom Hrama Svetog Save završio posetu Srbiji\nBEOGRAD: Predsednici Srbije i Rusije, Aleksandar Vučić i Vladimir Putin, obišli su večeras u pratnji patrijaraha Irineja, Hram Svetog Save i simbolično postavili kockice u mozaik sa likom Isusa Hrista i potpisali na fresku sa njegovim likom. Oni su… »\nPutin u Srbiji: Svečani ručak u čast ruskog predsednika, veliki broj građana ispred Hrama Svetog Save (foto, video)\n(Foto): Putin ljubi ikonu u Hramu Svetog Save\nPredsednik Rusije Vladimir Putin na kraju jednodnevne posete Beogradu posetio je Hram Svetog Save na Vračaru. Sa Putinom su tokom posete i predsednik Srbije Aleksandar Vučić kao i patrijarh Irinej, a sa Hrama se čuju zvona. Putin je poljubio ikonu… »\nRuski predsednik Vladimir Putin dobio je u BG doček dostojan zvezde, s crkvenim zvonima, topovskim plotunima, Migovima i ulicama okićenim bojama ruske zastave. To navodi agencija Frans pres (AFP). Kako navodi francuska agencija, srpske vlasti nisu… »\nIspred hrama Svetog Save, koji će uskoro posetiti ruski predsednik Vladimir Putin u pratnji Aleksandra Vučića, okupilo se na hiljade građana koji uzvikuju imena ruskog i srpskog predsednika. Građani nose i fotografije Vladimira Putina, ali i natpise… »\nRazmenjivanje protokolarnih poklona običaj je tokom zvaničnih državničkih sastanaka, te je Vladimir Putin tokom današnje posete Beogradu od srpskog predsednika dobio psa Pašu, tromesečnog šarplaninca. Ovo je četvrti dolazak ruskog predsednika u… »\nDanilo Vučić, sin predsednika Srbije Aleksandra Vučića, nalazi se u prvim redovima među okupljenim ljudima na platou ispred Hrama Svetog Save u Beogradu. On će, zajedno sa više desetina hiljada građana Beograda i Srbije dočekati predsednika Ruske… »\nRuski predsednik Vladimir Putin dobio je u Beogradu doček dostojan zvezde, s crkvenim zvonima, topovskim plotunima, Migovima i ulicama okićenim bojama ruske zastave, navodi agencija Frans pres (AFP). Kako navodi francuska agencija, srpske vlasti nisu… »\nSrbija i Rusija potpisale 26 sporazuma: Vučić: Kada svi budu realizovani iznosiće 660 miliona evra\nDanas je u Beogradu potpisano 26 sporazuma i memorandum o razumevanju između Srbije i Rusije u sklopu posete ruskog predsednika Vladimira Putina našoj zemlji. Većina sporazuma je iz oblasti inovacija i digitalizacije. Predsednik Srbije Aleksandar… »\nRuski novinari objavili su na Tviteru fotografiju srpskih "migova" slikanih kroz prozor aviona kojim je predsednik Rusije Vladimir Putin doputovao u Beograd. Na fotografiji koju je na Tviteru objavila medijska kuća Kremlinpool RIA vide se "migovi" koji… »\nRuski novinari objavili su na Tviteru fotografiju srpskih "migova" slikanih kroz prozor aviona kojim je predsednik Rusije Vladimir Putin doputovao u Beograd. Putinov avion iznad Beograda pratili su lovci "mig-29", koje je ranije Rusija isporučila Srbiji… »\nRuski predsednik Vladimir Putin koji boravi u poseti Srbiji osim predsednika Srbije Aleksandra Vučića, zagrlio je danas i jednog ministra Vlade Srbije. Foto: Tanjug/Tanja Valič Reč je o ministru spoljnih poslova Srbije - Ivici Dačiću. Putin je to… »\nAP: Putin sleteo, avion pratili "migovi" koje je donirala Rusija\nBEOGRAD - Američka agencija AP u izveštaju iz Beograda ocenjuje da je predsednik Rusije došao u posetu Srbiji kako bi iskazao podršku lideru Aleksandru Vučiću i njegovoj "pro-Moskovskoj politici". AP ističe da je Putin sleteo na beogradski aerodrom… »\nPoseta Putina Beogradu u slikama: Svečani doček, zajednička vožnja automobilom zvanim "zver" i šarplaninac paša (foto)\nPredsednik Rusije Vladimir Putin stigao je u posetu Srbiji, a po sletanju na beogradski aerodrom ga je dočekao predsednik Srbije Aleksandar Vučić. Dvojica predsednika, nakon sastanka na aerodromu "Nikola Tesla", položili su vence na Groblju… »\nPredsednik Ruske Federacije Vladimir Putin doputovao je u Beograd u jednodnevnu posetu, a srpski politički vrh dočekao ga je na aerodromu. Po sletanju na aerodrom "Nikola Tesla", ruski predsednik rukovao se sa predsednikom Srbije Aleksandrom Vučićem… »\nRuski predsednik Vladimir Putin je stigao u posetu Beogradu tokom koje će biti potpisano više od 20 sporazuma i razmotrena politička pitanja, pre svega o Kosovu. Putina je na aerodromu dočekao predsednik Srbije Aleksandar Vučić, a zatim su položili… »\nNova ekonomija 17.01.2019\nRuski predsednik Vladimir Putin je stigao u posetu Beogradu tokom koje će biti potpisano više od 20 sporazuma i razmotrena politička pitanja, pre svega o Kosovu. Putina je na aerodromu dočekao predsednik Srbije Aleksandar Vučić, a zatim su dvojica… »\nMediji širom Evrope, ali i u SAD, bave se današnjom posetom predsednika Rusije Vladimira Putina Srbiji. Putin je stigao u Beograd pre podne, a na aerodromu "Nikola Tesla" dočekao ga je srpski predsednik Aleksandar Vučić. Dvojica državnika položili… »\nFrancuski mediji o putinovoj poseti Srbiji: Dočekan kao superzvezda! To je veza sa pravoslavnim slovenskim bratom!\nFrancuski list Ekspres izvestio je danas o poseti ruskog predsednika Vladimira Putina Srbiji, uz ocenu da je dočekan kao "superzvezda". U tekstu se ističe da je Putin u "zemlji saveznici Rusije na Balkanu" izuzetno popularan i da su Srbi pozvani da… »\nPredsednik Rusije Vladimir Putin biće dočekan kao "superstar" u Srbiji, ruskom savezniku na Balkanu, piše danas francuski Ekspres. Pored istorijske veze sa "velikim pravoslavnim slovenskim bratom", entuzijazam Srbije ima veze i sa podrškom Moskve kada… »\nFrancuski Ekspres: Srbi Putina dočekuju kao superstara\nPredsednik Rusije Vladimir Putin biće dočekan kao "superstar" u Srbiji, ruskom savezniku na Balkanu, piše francuski Ekspres. Pored istorijske veze sa "velikim pravoslavnim slovenskim bratom", entuzijazam Srbije ima veze i sa podrškom Moskve kada je u… »\nPredsednik Rusije Vladimir Putin biće dočekan kao „superstar“ u Srbiji, ruskom savezniku na Balkanu, piše danas francuski Ekspres. Pored istorijske veze sa „velikim pravoslavnim slovenskim bratom“, entuzijazam Srbije ima veze i sa podrškom… »\nPariz -- Predsednik Rusije Vladimir Putin biće dočekan kao "superstar" u Srbiji, ruskom savezniku na Balkanu, piše danas francuski Ekspres. Pored istorijske veze sa "velikim pravoslavnim slovenskim bratom", entuzijazam Srbije ima veze i sa podrškom… »\nFrancuski Ekspres: Putina u Beogradu dočekuju kao superstara\nVladimir Putin optužuje SAD i Zapad za destabilizaciju Balkana ekspanzionističkom politikom NATO-a, dok Srbija ruskom predsedniku priprema doček za heroja, izvestila je američka agencija Asošiejted pres najavljujući sutrašnju posetu ruskog… »


Metalac MBKD120E2I 120 litara bojler cena, cene Srbija, prodaja Beograd Novi Sad Niš\nMetalac MBKD120E2I 120 litara bojler cene\nEPonuda nije internet prodavnica već Vam omogućava da brzo i lako nađete Metalac MBKD120E2I 120 litara bojler po najjeftinijoj ceni. Naš cilj je da kupci budu što bolje informisani o ponudi Metalac bojler MBKD120E2I 120 litara na tržištu Srbije. Vrlo lako nalazite željeni proizvod za kategoriju Bojleri cene, ne morate da lutate od sajta do sajta za Metalac Bojleri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Metalac MBKD120E2I 120 litara bojler sa PRODAVCEM. EPonuda ne može da garantuje potpunu tačnost specifikacije i slika za Metalac MBKD120E2I 120 litara bojler. Pre kupovine, podatke za Metalac bojler MBKD120E2I 120 litara proverite na sajtu PROIZVOĐAČA.


Drugi krug obuke za „zeleni“ kredit : Nadlanu.com\nObjavljeno 1. dec 2014. / 16:35:17\nU okviru projekta „Unapređenje i zaštita životne sredine u kolubarskom ugljenom basenu”, vrednog 182 miliona evra, počeo je drugi krug obuke za Projekat C (nabavka i montaža opreme za upravljanje kvalitetom uglja). Plan obuke pripremili su konsultanti sa nemačkih kopova „Mibrag” i RWE, u skladu sa zahtevom KfW banke, koja finansira ovaj deo projekta. Predviđeno je da se održi 30 obuka tokom 122 dana.\nTeme drugog dela obuke su kompjutersko modelovanje i modelovanje kopa, deponije uglja i simulacija sistema za upravljanje kvalitetom uglja. Predviđeno je da dr Braun, konsultant iz RWE, održi predavanje na temu „Planiranje rada kopa”. Analiza i modelovanje procesa je, prema planu predstavnika EPS-a i konsultanata, definisana za viši menadžment. Posebna tema biće „Sistem za upravljanje zaštitom životne sredine”.\nJedna od glavnih tema drugog dela obuke je deponija kao deo kompleksnog sistema upravljanja kvalitetom uglja.\n– Pored transportnog sistema, deponija postaje sve značajnija kako bi se ispratile sve neujednačenosti u kvalitetu uglja. Korišćenje deponije je moderno i u evropskoj praksi. Kako kop „Tamnava - Zapadno polje” napreduje prema jugu, uloga deponije biće sve značajnija. To znači da će se veće količine uglja, procene idu čak do 90 procenata, prebacivati na deponiju, gde će se obavljati homogenizacija, a tek zatim utovar – objašnjava dr Dinko Knežević, profesor Rudarsko-geološkog fakulteta i jedan od predavača u okviru obuke.\nDeponije predviđene budućim sistemom za homogenizaciju uglja biće nove, male deponije na kojima će se ugalj zadržavati nedelju dana. One neće služiti za održavanje kapaciteta, već samo za ujednačavanje kvaliteta.\n– Što je ugalj neujednačenijeg kvaliteta, teže je u sistemu eksploatacije uspostaviti regularne uslove. Veoma je bitno da se dobro shvati nova uloga deponije, jer se ona sada suštinski menja. Trenutno postoji velika deponija koja je akumulaciona i koja snabdeva elektranu ukoliko kop ne radi. Nova deponija će biti protočna, a zadržavanje uglja je tri puta kraće nego na postojećoj – kaže dr Knežević.\nPrema njegovim rečima, polaznici su se već uhodali nakon prolećnog dela obuke i stekli značajna nova iskustva. Prošli su radionice vezane za formiranje geoloških baza i korišćenje geoloških istražnih radova za rudarsku eksploataciju, planiranje površinskih kopova, odnosno planiranje rada bagera u funkciji homogenizacije.\n– Tokom sledećeg predavanja znanja će se objediniti u jedan uhodani sistem koji podrazumeva da imamo kop, transportere i deponiju i da je sve u funkciji obaveze da prema termoelektrani kreće ugalj ugovorenog kvaliteta. Na taj način ugalj nije ono što smo tog dana otkopali, već postaje roba koja ima deklaraciju – objašnjava dr Knežević.\nStručnjaci „Kolubare”, koji pohađaju obuku, iskusni su inženjeri, tehnolozi i geolozi. Prema rečima Dragana Jankovića, koordinatora za kvalitet uglja na kopu „Tamnava - Istočno polje”, koncept homogenizacije omogućiće da se ujednači kvalitet uglja koji „Kolubara” isporučuje.\n– To je povoljno rešenje i za termoelektrane, jer će omogućiti veću iskorišćenost uglja. Samim tim biće bolje iskorišćenje naših ležišta, s obzirom na to da ćemo ovim sistemom dobiti veću količinu korisne rude. Upravljanje će se podići na viši nivo, ulazni podaci biće precizniji i postojaće veća mogućnost uticaja na kvalitet uglja prilikom određivanja tehnologije rada. Pored toga, ovaj sistem će olakšati rad. Kada se uradi dobra priprema softvera, smanjuju se mogućnosti za grešku i zavisnost od ljudske procene na licu mesta. S druge strane, zahteva se veći sistem tehnološke discipline, odnosno poštovanje propisanih procedura – kaže Janković.\nSistem homogenizacije doprineće racionalnom korišćenju uglja kao neobnovljivog prirodnog resursa. Prema procenama, moći će da se iskoristi milion tona lignita koji nema veliku toplotnu moć. Pored toga, homogenizacija vodi sigurnom snabdevanju elektrana ugljem ujednačenog kvaliteta i smanjenju štetnih emisija.\nPrvi deo obuke za upravljanje kvalitetom uglja uspešno je okončan u junu, sa neznatnim pomeranjem roka zbog poplava. Druga faza je startovala u oktobru i predviđeno je da traje do marta 2015. godine.


Faktor | Poruka ambasadora Nelsona: Upozorenje onima koji su prijetnja suverenitetu BiH\nPoruka ambasadora Nelsona: Upozorenje onima koji su prijetnja suverenitetu BiH\n05.01.2022. / 17:26\n- Danas je Vlada SAD nametnula sankcije Miloradu Dodiku i Alternativnoj televiziji, mediju koji je pod njegovom kontrolom, a u vezi sa njihovim koruptivnim djelovanjem i kontinuiranim nastojanjima da se ugrozi stabilnost, suverenitet i teritorijalni integritet Bosne i Hercegovine. Destabilizirajuće djelovanje Milorada Dodika, njegova korumpiranost i podrivanje Daytonskog mirovnog sporazuma predstavljaju prijetnju stabilnosti Bosne i Hercegovine i cijelog regiona.\nDanašnjim djelovanjem Ureda za kontrolu imovine u inostranstvu Ministarstva finansija SAD, koje predstavlja prvu primjenu proširene Izvršne uredbe 14033, ističe se posvećenost Bidenove administracije regionu Zapadnog Balkana i pozivanju na odgovornost onih koji podrivaju Daytonski mirovni sporazum i učestvuju u koruptivnim aktivnostima.\nPored toga, danas je Ministarstvo vanjskih poslova SAD (State Department) objavilo da bivšem predsjedniku Visokog sudskog i tužilačkog vijeća (VTSV) Bosne i Hercegovine, Milanu Tegeltiji, te predsjedniku Pokreta demokratske akcije (PDA) i zastupniku u Parlamentarnoj skupštini, Mirsadu Kukiću, neće biti dozvoljen ulazak u SAD zbog njihove uključenosti u značajne koruptivne aktivnosti. Svojim djelovanjem Tegeltija i Kukić podrivali su vladavinu zakona i povjerenje javnosti u demokratske institucije vlasti i javne procese. Kao rezultat toga, oni su uvršteni na listu u skladu sa Poglavljem 7031(c) Zakona o aproprijacijama za programe Ministarstva vanjskih poslova SAD, inostrane operacije i srodne programe iz 2021.\nI Dodik i Tegeltija i Kukić su svi besramno zloupotrijebili svoj položaj za sopstveno bogaćenje, za bogaćenje svojih porodica i političkih istomišljenika, te mreža podrške koje koriste. U Bosni i Hercegovini, korupcija predstavlja egzistencijalnu prijetnju samoj strukturi države koja je izgrađivana tokom posljednjih dvadeset šest godina, kao i prijetnju euro-atlantskoj budućnosti zemlje.\nOno što je danas uradila Vlada SAD upozorenje je onima koji bi mogli biti prijetnja stabilnosti, suverenitetu i teritorijalnom integritetu Bosne i Hercegovine zbog ličnih ili političkih ciljeva. Nastavićemo analizirati koje su dodatne sankcije neophodne da bi se borilo protiv endemske korupcije koja podriva potencijal ove zemlje ili stavljati do znanja da aktivnosti poput usvajanja novog Zakona o lijekovima i medicinskim sredstvima Republike Srpske jesu neprihvatljiv napad na državu i stabilnost zemlje. Sjedinjene Države će bez oklijevanja djelovati protiv onih koji se bave korupcijom, destabilizacijom i podjelama na račun građana BiH, kao i protiv onih koji omogućavaju ili pomažu ovakvo ponašanje sopstvenim aktivnostima i aktivnostima kompanija i poslovnih subjekata koje koriste - poručio je ambasador Nelson.\nEric Nelsonambasador SADsankcijeMilorad Dodik\n"Dodatno razumio ulogu"\nDodik se oglasio o američkim sankcijama: Tri stvari mi padaju na pamet...


Prekršaj počinilo 795 učesnika u saobraćaju - GradPrijedor.com - Portal grada Prijedora\nHome»Društvo»Prekršaj počinilo 795 učesnika u saobraćaju\nPrekršaj počinilo 795 učesnika u saobraćaju\n22. juna 2020. 1 Min Read\nPolicijska uprava Prijedor, u vremenskom periodu od 18. do 21. juna 2020. godine, realizovala je republičku akciju pojačane kontrole učesnika u saobraćaju, u cilju podizanja stepena bezbjednosti svih učesnika u saobraćaju.\nU okviru akcije policijski službenici Policijske uprave Prijedor, kontrolisali su 1819 učesnika u saobraćaju, a za počinjene prekršaje sankcionisano je 795 ili 43% kontrolisanih učesnika.\nAlkotestirano je 1517 vozača, a zbog utvrđenog prisustva alkohola u organizmu, iz saobraćaja je isključeno 59 vozača. Zbog prisustva alkohola u organizmu u količini preko 1,5 g/kg alkohola, 6 vozača je lišeno slobode.\nOd ukupnog broja kontrolisanih vozila, tehnička neispravnost je utvrđena na 149 vozila, a 158 vozača sankcionisano je zbog dodatno postavljenih tamnih folija na staklenim površinama vozila. Nekorištenjem bezbjednosnog pojasa, prekršaj su počinila 103 vozača, dok je 5 vozača sankcionisano zbog korištenja mobilnog telefona prilikom vožnje u saobraćaju.


Jasmina Lukač | Demostat | Beograd 26. May 2021 | Analize\nU toku je ustoličavanje novog naslednika Aleksandra Vučića u Srpskoj naprednoj stranci, tako što će čovek broj dva među naprednjacima postati Aleksandar Šapić umesto Nebojše Stefanovića. Ova promena ima dejstvo jakog šoka na politiku i javnost Srbije i privlači ogromnu pažnju, mada je već viđena kada je iz SNS sklonjen Tomislav Nikolić i navodna struja koja ga je podržavala. Nikolić se predao bez borbe, u korist naslednika Vučića, koji je potom u nekoliko navrata stavljao do znanja da "sprema" Stefanovića za novog lidera. Nagoveštavano je i da bi zapadni saveznici voleli da Vučić učini vladajuću stranku "evropskijom" i da bi zato rado videli njegovo makar formalno povlačenje iz partijskog liderstva u korist Stefanovića koji im je sasvim prihvatljiv.\nDelom i na veštački način kraktotrajno je izazvano očekivanje da bi Nikolić ipak mogao da se kandiduje - vest potekla sa proruskog portala Sputnjik - te da bi mogao i da pocepa SNS. U medijima su se pojavile spekulacije o broju odbora koji su navodno stali iza Nikolića, što se pokazalo potpuno netačnim. Na sednici Glavnog odbora SNS, podrška Vučićevoj kandidaturi iskazana je jednoglasno i dugim tapšanjem svih prisutnih, dok su se televizijske kamere posebno zadržale na Radomiru Nikoliću koji je takođe aplaudirao.\nOd tada SNS je prošla kroz više faza i to je pet godina kasnije, druga partija u odnosu na tu iz 2016. Jedna od faza bilo je obavezno slušanje Vučićevih video poruka po odborima i uvođenje profesionalizacije jer se kadrovi biraju iz partijske Akademije među polaznicima političkog kursa, prema tome kako su uspeli da usvoje veštine javnog nastupa i slično, a ne na klasičan način, koliko su spremni da slede lidera i zastupaju određenu politiku. Tokom tri izborna ciklusa - predsednički 2017, beogradski 2018, parlamentarni i lokalni 2020 - kao i mimo toga u pojedinim opštinama, liste i kandidati SNS su ubedljivo trijumfovali, dostižuću i preko 60 odsto glasova. Ipak, protivnici u opoziciji sem u retkim slučajevima, poput Saše Paunovića u Paraćinu, nisu SNS čestitali pobedu, već su rezultat objašnjavali nedopustivim medijskim i drugim pritiscima na birače. SNS nije održala ni svoj više puta najavljivani izborni kongres, a i njen puki sastav postao je čudno nedostupan za javnost. Na primer, smatralo se da ima oko 400 članova Glavnog odbora, da bi Vučić u februaru 2021, najavljujući velike kadrovske promene, rekao da misli da GO SNS broji oko 600 članova.\nDa li bi sada događaji mogli da se razviju u drugačijem pravcu i da Stefanović pokuša ono što Tomislav Nikolić nije, a to je da zaista izdvoji "svoju" struju iz SNS-a i da možda bude i učesnik nastupajućih izbora, ali u opozicionoj ulozi? Stefanović je, za razliku od Nikolića, koji je pre povlačenja bio u poznim godinama i proveo decenije u vrtlogu politike, mlad čovek u punoj snazi. On bi za razliku od Nikolića, mogao bi da odluči da se bori, šta god to značilo.\nU prilog takve odluke mogla bi da ga rukovodi procena da je Vučić u procepu i to pre svega vremenskom. Jer, kad splasne korona pandemija tek onda će svet ekonomska kriza drmnuti svom silinom. Uostalom, pogledajmo izbijanje krvavih sukoba na Bliskom istoku, koji su usledili tik nakon što je Izrael uspešno završio vakcinaciju stanovništva protiv kovida. Vučić mora da žuri, moguće i da raspiše izbore već na jesen, kako bi predupredio neminovni postkovid talas i njegove nepredvidive posledice. Izbori bi trebalo da se odigraju tačno u jeku uspeha od dobro vođene kampanje vakcinacije i ozdravljenja. Postoje razlozi i da budu objedinjeni - predsednički, parlamentarni i beogradski - a i da ne budu. Glavni razlog za objedinjavanje je zato što bi tako svi u SNS bili naterani da trče trku za Vučićev drugi mandat trčeći za svoja poslanička i odbornička mesta, dok bi sa druge strane, oprečni interesi unutar opozicije vodili tome da većina pokuša da trči izvlačeći šta može za sebe. Glavni razlog protiv je taj, da ako se pojavi dovoljno jak predsednički kandidat i uspe da izbori drugi predsednički krug, Vučićeva vlast pada i sledi ubrzano razvlašćivanje, bez obzira na broj parlamentarnih i beogradskih glasova.\nDa li bi Stefanović mogao da se usudi i da pokuša da se otvoreno suprotstavi Vučiću na izborima pre svega? Zasada deluje da je potpuno izolovan i usamljen i da ne bi mogao da računa ni na čiju podršku, osim užeg kruga u SNS-u, koji se na kraju može svesti na dvoje, troje ljudi, nagrađenih drugim mestima i pozicijama. Neizgledan je i pakt o nenapadanju sa opozicijom koja ne propušta priliku za ruganje i sprdanje na Stefanovićev račun. Ili ga dovodi u vezu sa teškim kriminalom, čineći ga i na taj način potpuno neprihvatljivim za bilo kakvu saradnju. Sve to iako postoji samo jedan put da se Vučić razvlasti - izbori se podrazumevaju - a to je da opoziciji pomogne (makar nečinjenjem) neko iz njegovog najbližeg okruženja. Ali, verovatnije da će Stefanović aplaudirati Šapiću na tom Glavnom odboru najavljenom za kraj maja isto kao i ostali članovi SNS, nego što će poći za ponudom preko Tvitera akademika i opozicionara Dušana Teodorovića da postane "svedok saradnik".


Svijet - datum: 2018-10-01 MEJ UPUTILA POZIV KONZERVATIVCIMA NA UJEDINJENJE\nTereza Mej Bregzit košta 500 miliona funti sedmično Bivši britanski ministar spoljnih poslova Boris Džonson nazvao je „potpuno besmislenim” i „poremećenim” predloge za Bregzit koje je iznijela premijerka Tereza Mej\nOdluka Velike Britanije da izađe iz članstva EU vladu košta 500 miliona funti sedmično, rezultati su ispitivanja istraživačke organizacije Centar za evropske reforme.\nAnalitičari ističu da je ekonomski uticaj referenduma o Bregzitu predmet intenzivne diskusije, te da pristalice i neistomišljenici izlaska koriste pozitivne i negativne podatke da bi ojačali svoj stav.\nCentar za evropske reforme je grupacija čija je pažnja usmjerena na EU i navodi da je britanska ekonomija za 2,5 odsto slabija nego što bi bila da su rezultati glasanja na referendumu o Bregzitu u junu 2016. godine bili suprotni.\nRezultati njihovog istraživanja zasnovani su na uticaju na britansku privredu do kraja juna 2018. godine.\nCentar za evropske reforme sebe opisuje kao „proevropski, ali ne nekritičan“ i napominje da su oformili model kako bi britanska ekonomija funkcionisala da je na referendumu pobijedila opcija za ostanak u EU.\nBritanska premijerka Tereza Mej pozvala je svoju Konzervativnu partiju da se ujedini iza nje kako bi obezbijedila da vlada postigne dobar sporazum sa Evropskom unijom o istupanju iz tog bloka, i naglasila da je njen plan s tim u vezi „ispravan put“.\n– Moja poruka stranci jeste da se ujedinimo i postignemo najbolji dogovor za Britaniju, rekla je Tereza Mej za Bi-Bi-Si.\nPremijerka Britanije je ovu poruku uputila prvog dana godišnje konferencije Konzervativne partije, prenosi Rojters.\nPozvala je svoju Konzervativnu partiju da se ujedini iza nje radi dobrog sporazuma sa EU o istupanju Velike Britanije iz tog bloka, a ujedno je apelovala na kritičare istakavši da je njihova želja za dogovorom o slobodnoj trgovini u samom središtu njenih predloga o Bregzitu.\nNa početku jedne od, po svoj prilici, najburnijih godišnjih konferencija Konzervativne partije, planovi Tereze Mej ponovo su se našli na meti kritika dva bivša ministra, pri čemu ih je bivši šef diplomatije Boris Džonson nazvao „rastrojenim“, prenosi Rojters.\nPremijerka Mej je naglasila da je u središtu njenog takozvanog „Čekers plana“, usaglašenog u julu s ministrima u istoimenoj rezidenciji, „sporazum o slobodnoj trgovini, slobodnoj trgovinskoj zoni i nesmetanoj trgovini“.\n– Čekers plan je u ovom trenutku jedini plan na stolu koji odgovara ishodu glasanja o Bregzitu i narodu Sjeverne Irske, izjavila je ona.\nTereza Mej ne pokazuje spremnost da odstupi od svog plana, uprkos rastućim kritikama da njeni predlozi podrazumijevaju najgore opcije, primjećuje britanska agencija.\nBivši britanski ministar spoljnih poslova Boris Džonson nazvao je „potpuno besmislenim“ i „poremećenim“ predloge za Bregzit koje je iznijela premijerka Tereza Mej.\nBoris Džonson je dao intervju za britanski list „Sandej tajms“, što je prvi intervju koji je dao nekom listu od odlaska sa funkcije u julu ove godine, prenosi sajt Politico.eu.\n– Ideja da možemo da zatražimo od carinika u Dubrovniku ili Santanderu (Španija) da naplaćuju samo britanske takse je poremećena i niko ne misli da to može da uspije, ocijenio je Džonson.\nBriselski sajt objašnjava da je dio predloga Tereze Mej da carinski službenici naplaćuju različite takse u zavisnosti od toga da li je roba namijenjena Evropskoj uniji ili Velikoj Britaniji, za šta Džonson upozorava da bi moglo da nanese „ekonomsku i političku štetu Ujedinjenom Kraljevstvu“.\n– Time se predaje kontrola, ukazao je bivši šef britanske diplomatije.\nNavodi se da je Džonson takođe rekao da je Mejova politički pogrešno vodila debatu o irskoj granici tokom pregovora o Bregzitu.\nOvaj intervju uslijedio je nakon Džonsonovog autorskog teksta u „Dejli telegrafu“ u kojem je iznio sopstvene planove za Bregzit.\nMejova je takođe dala intervju za „Tajms“ i u njemu najavila udar na strance koji kupuju kuće u Velikoj Britaniji, kao i plan za održavanje festivala kojim bi bila proslavljena postbregzitovska Britanija.


Vojska bogatija za tri helikoptera i šest oklopnih vozila - CdM\nVojska bogatija za tri helikoptera i šest oklopnih vozila\nProtekla godina je za Ministarstvo odbrane bila više nego uspješna sa aspekta ostvarenih ciljeva, ocijenio je ministar Predrag Bošković i najavio da će u januaru biti postpisam ugovor o nabavci tri nova helikoptera.\nOn je rekao da su u 2017. godini definisali četiri cjeline kao ključne – nastavak integracija u NATO, modernizacija Vojske Crne Gore VCG, socijalni status zaposlenih i dovođenje formacije Vojske u nivo koji zahtijeva moderna i fleksibilna armija.\nBošković je na radnom doručku sa novinarima kazao da je prvih pola godine iskorišćeno za stvaranje pravnih preduslova i usvajanje ključnih zakona u oblasti odbrane.\nOn je, govoreći o modernizaciji oružanih snaga, kazao da VCG raspolaže u jednom dijelu modernim naoružanjem.\n“Kada su u pitanju specijalne jedinice, vojna policija i planinske čete – tu zaista ni po čemu ne zaostajemo za modernim armijama“, rekao je Bošković.\nKako je naveo, krenulo se u nabavku višenamjenskih helikoptera.\n“Imajući u vidu da se, kao mala država, moramo ponašati racionalno i da moramo gledati i civilni interes, prioritet smo stavili na nabavku višenamjenskih helikoptera, i taj projekat je pri kraju“, kazao je Bošković.\nPrema njegovim riječima, u januaru se očekuje potpisivanje ugovora sa kanadskom kompanijom o nabavci tri multifunkcionalna helikoptera koji će, pored mogućnosti korišćenja u oružanim dejstvima, imati i te kakvu primjenu za civilne svrhe.\n“Sva tri helikoptera biće opremljena za gašenje požara, medicinski transport, spašavanje u nepristupačnim predjelima, kao i za nadzor i kontrolu teritorije jer će biti opemljeni najsavremenijim termovizuelnim kamerama“, kazao je Bošković.\nOn je rekao da će helikopteri kanadskoj kompaniji biti plaćeni pet rata, i istakao da slične letjelice ima Ministarstvo unutrašnjih poslova i da one traju i po 20 godina.\nCrna Gora ima 13 helikoptera i jednu “gazelu“\nBošković je rekao da Crna Gora trenutno ima 13 helikoptera i jednu “gazelu“, od kojih je, kako je naveo, operativno sedam.\nOn je istakao da će se, kupovinom nova tri, značajno unaprijediti resursi državi i poboljšati nadzor teritorije.\nBošković je kazao da će se VCG u narednom periodu fokusirati na specijalne jedinice, pješadijske čete i planinske, specijalne pomorske i helikopterske jedinice, “i sve ono za šta u crnogorskoj vojsci postoji tradicija, znanja i kadrovi“.\n“Posljednja posjeta Avganistanu učvrstila me je u uvjerenju da imamo vojsku na koju možemo biti ponosni. Naravno, ne treba da stanemo na tome, nego da svakog dana doprinesemo da crnogorski vojnik može da bude još kvalitetniji i bolji“, istakao je on.\nNabavljamo šest lako oklopnih vozila iz Njemačke\nGovoreći o modernizaciji, Bošković je kazao da je planirana nabavka šest lako oklopnih vozila iz Njemačke, kao i da postoji dogovor sa Sjedinjenim Američkim Državama o nabavci sličnog tipa vozila.\n“Sve to bi trebalo da budu donacije, a razmišljamo i sami da uđemo u nabavku vozila za naše specijalne snage“, dodao je on.\nKako je naveo, jedan od prioriteta je i radar za vojne potrebe.\n“Trenutno je u fazi izrade studija lokacijne gdje će on biti pozicioniran, kao i odabir najcjelishodnijeg rješenja“, istakao je on.\nBošković je ponovio da će Crna Gora vazdušn prostor štitit u saradnji sa Grcima i Italijanima, kako to radi i susjedna Albanija.\nProsječna plata zaposlenih u VCG oko 600 eura\nGovoreći o socijalnom statusu, on je kazao da je prosječna plata zaposlenih u VCG oko 600 eura što je, kako je naveo, među najvišim u regionu.\nBošković je kazao da će, i kad je u pitanju stambena problematika, situacija u narednom periodu biti značajno bolja, i da su budžetom za narednu godinu opredijeljena značajna sredstva za stambenu izgradnju.\nOn je istakao da je učlanjenjem Crne Gore u NATO radikalno promijenjen konncept bezbjednosti i odbrane.\n“Nećemo razvijati neke skupe sisteme koji su skupi i neodrživi, ali hoćemo one jedinice koje mogu doprinijeti da VCG odgovara svim standardima koje je NATO postavio pred 29 država šlanica“, poručio je Bošković.\nOn je dodao da se konačno definiše i formacija VCG na nivou koji je potreban da ona funkcioniše na najbolji način.\nSve to su, kako je naveo, aktivnosti na koje su u Ministarstvu ponosni.\n“Mislimo da je ova godina bila više nego uspješna sa aspekta ostvarenih ciljeva koje smo postavili“, kazao je Bošković.\nOn je podsjetio da je planirani budžet za narednu godinu gotovo osam odsto veći od ovogodišnjeg.\n“To će omogućiti da smanjujemo udio personalnih izdataka, na šta se trošilo preko 70 odsto budžeta. Predlogom budžeta za iduću godinu to se spustilo na ispod 60 odsto“, naglasio je Bošković.\nOn je kazao da je planirani budžet Ministarstva za iduću godinu oko 53 miliona eura.\nTagovihelikopteri ministarstvo odbrane Predrag Bošković


Satelit koji je lansirala Sjeverna Koreja se "tumba" u orbiti\nSatelit koji je lansirala Sjeverna Koreja se “tumba” u orbiti\n0 9 Februara, 2016 08:56\nSatelit koji je Sjeverna Koreja poslala u svemir prije dva dana je stigao u orbitu, ali još uvijek nije poznato da li radi. Sjevernokorejski satelit, lansiran raketom zbog koje je podignuta uzbuna širom svijeta, navodno se “prevrće” u zemljinoj orbiti.\nEksperti i dalje pokušavaju da prime bilo kakav signal sa satelita koji je u svemir odnijela. Takođe, istaknuto je da je frekvencija na kojoj bi satelit trebalo da emituje signale nepoznata, kao i da je nemoguće detektovati bilo kakav signal.\nPotez lansiranja satelita je međunarodno osuđen jer je Sjevernoj Koreji zabranjeno koristiti bilo kakvu raketnu tehnologiju zbog sankcija UN-a.\nSAD su u ponedjeljak saopćile da bi to moglo uključivati “niz ekonomskih sankcija koje bi dodatno izolirale Sjevernu Koreju” i poslale jasan signal o odlučnosti međunarodne zajednice.\nRaketu je pratilo nekoliko zemalja, uključujući i američki NORAD iz kojeg su poručili kako je raketa dosegla svemir. Nekoliko sati kasnije Sjeverna Koreja potvrdila je kako su uspješno u orbitu postavili satelit Kwangmyongsong-4.\nIz Pjongjanga ističu kako imaju legitimno pravo koristiti svemir za nezavisne i mirovne svrhe. Poručili su kako imaju u planu lansirati još satelita.\nNove turbulencije u odnosu Pjongjanga i “ostatka svijeta” prouzrokovalo je lansiranje rakete za koju se pretpostavlja da može da ponese bojeve glave i da razvije domet od 9.000 kilometara. Sjeverna Koreja je saopćola da je raketa u svemir odnijela satelit koji bi nadgledao vremenske prilike i mapirao lokacije nacionalnih resursa i šuma.\nIpak, to nije bilo ubjedljivo za Vijeće sigurnosti UN-a, čije članice su najavile donošenje rezolucije i oštro osudile ovakvo postupanje režima Kim Jong-una.\nZvaničnici iz Pentagona su saopćili da će pomoći Južnoj Koreji da rasporedi napredni sistem raketne odbrane u najkraćem mogućem roku. Ministarstvo odbrane Južne Koreje smatra da lansiranje ukazuje na to da Sjeverna Koreja ima rakete dometa dugog od 12.000 km.\nNurkić upisao osam poena uz šest skokova, Denver poražen u Brooklynu


Lizing - kvalitetna podrška privredi\nBeograd, 31. Maj 2013. PR Objave: Saopštenje -\nOdržana poslovna konferencija o potencijalima lizinga\nLizing tržište u Srbiji trebalo bi da očuva fleksibilnost, brzinu i jednostavnost pri odobravanju finansiranja i da dobije značajniju regulatornu podršku, zaključeno je na današnjoj poslovnoj konferenciji, koju su organizovale Asocijacija lizing kompanija Srbije (ALCS) i Privredna komora Srbije (PKS).\nOtvarajući konferenciju, potpredsednik PKS Slobodan Samardžić istakao je da u uslovima nedostatka sopstvenog kapitala i povoljnih kredita, lizing omogućava malim i srednjim preduzećima da na brži i jeftiniji način nabave neophodnu opremu i modernizuju svoje poslovanje, što omogućava kapilarni razvoj privrede Republike Srbije.\nPomoćnik ministra u Ministarstvu finansija i privrede Vlade Republike Srbije Zlatko Milikić pozvao je okupljene predstavnike lizing kompanija da poboljšaju atmosferu u lizing industriji tako što će Ministarstvu dostaviti mere i predloge i na taj način doprineti unapređenju lizing tržišta.\nKornelija Novaković, v.d. direktora Odeljenja Narodne banke Srbije (NBS) za nadzor nad poslovanjem davalaca finansijskog lizinga, izjavila je da NBS ima ulogu saradnika finansijskih institucija i da je u obavljanju nadzora suština kontrola i ukazivanje na propuste, kako bi lizing kompanije poslovale još uspešnije.\nNajavljujući stručni deo konferencije, generalni sekretar ALCS Teodora Milenković istakla je da javnost nije u dovoljnoj meri upoznata sa lizing industrijom i da ovaj skup treba da posluži boljem razumevanju lizinga i načinima na koji lizing može da pomogne privredi.\nPrema rečima predsednika ALCS Vladimira Pajovića, lizing industrija odlično razume probleme i izazove sa kojima se suočavaju mala i srednja preduzeća jer su i same lizing kompanije organizovane po istom principu. Navodeći mere koje lizing kuće treba da sprovedu kako bi se iskoristio kapacitet, Pajović je rekao da treba da se odupru internom i eksternom pritisku da budu regulisane kao banke. A konkretno, lizing naknade treba da budu oslobođene PDV-a, da se nabavka putem lizinga uključi u poreski kredit, da lizing kuće imaju pravo da zaključuju kasko i imovinsko osiguranje, kao i da učestvuju u programima Vlade koji subvencionišu kredite.\nVeliko interesovanje izazvalo je izlaganje Daniela Giesa, eksperta za lizing Evropske banke za obnovu i razvoj, koji je, upoređujući iskustva u regionu, istakao da lizing kompanije u Srbiji imaju znanje, ali da mora da se promeni pristup ovom obliku finansiranja, jer se nalazi u nekonkurentnom položaju u odnosu na bankarski sektor.\nUčesnici konferencije imali su priliku da od menadžmenta lizing kompanija čuju primere dobre prakse u finansiranju malih i srednjih preduzeća, poljoprivrede, obnovljivih izvora energije i flit menadžmenta.\nOsim finanasiranja vozila, lizing industrija predstavlja značajnu finansijsku podršku investicijama u opremu, mehanizaciju, transportna i putnička vozila, a u narednom periodu u većoj meri i investicijama u nepokretnosti. Lizing industrija je spremna da snažno podrži segmente, kao što je proizvodnja energije iz obnovljivih izvora, čija se ekspanzija očekuje u narednim godinama.\nlizing, lizing kompanije\nPoslovna konferencija o potencijalima lizinga Više...\nq: 19 - t: 0.04768 sec


Severna Koreja vežba artiljeriju, stigla američka podmornica\nAmerička podmornica Ju-es-es Mičigen uplovljava u Busan, Južna Koreja, 25. aprila 2017.\nSeverna Koreja izvela je u utorak veliku vežbu artiljerijskog bojevog gađanja što je temelj njene vojske, izveštavaju mediji, dok se američka podmornica usidrila u Južnoj Koreji u sklopu demonstracije sile usled rastuće brige zbog nuklearnog i raketnog programa Pjongjanga.\nPristajanje američke podmornice Ju-es-es Mičigen događa se u trenutku kada udarna grupa brodova SAD, predvođena nosačem aviona, plovi ka korejskim vodama i kada se najviši izaslanici za pitanje Severne Koreje iz Južne Koreje, Japana i Sjedinjenih Država sastaju u Tokiju.\nStrahovanja su porasla tokom poslednjih nedelja da bi Severna Koreja mogla da izvede još jednu probu dalekometne rakete, prkoseći sankcijama Ujedinjenih nacija, moguće u utorak, na godišnjicu osnivanja njene vojske.\nJužnokorejska Jonhap novinska agencija izvestila je da je Sever, izgleda, rasporedio veliki broj dalekometnog artiljerijskog oruđa u regionu Vonsan, na istočnoj obali u utorak, za vežbu bojevog gađanja.\nIzveštaji, koji citiraju anonimni izvor iz južnokorejske vlade, govore da je vežbu verovatno nadzire severnokorejski lider Kim Džong Un.\nMinistarstvo odbrane Južne Koreje reklo je da ne može u ovom trenutku da potvrdi te izveštaje.\n"Naša vojska pažljivo nadzire pokrete vojske Severne Koreje u regionu Vonsan i mi čvrsto održavamo svoju spremnost", saopštila je Kancelarija Udruženog generalštaba vojske Južne Koreje.\nSevernokorejski državni mediji prkosno su komentarisali obeležavanje 85. godišnjice osnivanja Korejske narodne armije, rekavši da je ta vojska spremna da "privede kraju istoriju američkog intrigantskog i nuklearnog ucenjivanja".\n"Ne postoje granice udarne moći Narodne armije naoružane našom vrstom najsavremenije opreme, koja uključuje razno precizno i minijaturno nuklearno oružje i balističke rakete koje se lansiraju sa podmornica", pišu u uredničkom komentaru na naslovnoj strani zvanične novine Rodonog šinmun.\nRastuća severnokorejska raketna i nuklearna pretnja verovatno je najveći bezbednosni izazov sa kojim se susreće predsednik SAD, Donald Tramp.\nTramp je obećao da će sprečiti Severnu Koreju da postane sposobna da pogodi Sjedinjene Države nuklearnom raketom i rekao da su sve opcije na stolu, uključujući i vojne udare.\nOn je poslao udarnu grupu predvođenu nosačem avona Ju-es-es Karl Vinsonom u vode oko Korejskog poluostrva kao upozorenje Severnoj Koreji i kao znak solidarnosti sa američkim saveznicima u reigonu.\nMornarica Južne Koreje saopštila je da izvodi vežbe bojevog gađanja sa američkim razaračima u utorak u vodama zapadno od Korejskog pluostrva i da bi uskoro trebalo da im se pridruži udarna grupa na čelu sa nosačem aviona, koja se približava regionu.\nJapanski glavni šef kabineta vlade, Jošihide Suga, rekao je medijima da bi izaslanik Kine za nuklearna pitanja, Vu Davei, trebalo da razgovara sa zvaničnicima japanskog ministarstva spoljnih poslova u utorak. Izvor iz ministarstva rekao je da će se Vu verovatno sresti sa svojim japanskim kolegom zaduženim za nuklearna pitanja u sredu.\nIzaslanik Japana za Severnu Koreju, Kenđi Kanasugi, rekao je nakon razgovora sa svojim kolegama iz SAD i Južne Koreje da su se svi složili da bi Kina trebalo da preuzme konkretnu ulogu u rešavanju krize i da bi mogla da upotrebi naftni embargo kao instrument pritiska na Sever\n"Verujemo da Kina ima vrlo, vrlo važnu ulogu", rekao je američki izaslanik za pitanja politike prema Severnoj Koreji, Džozef Jun.\nNeobičan brifing Senata\nOdgovarajući na bujicu diplomatske i vojne aktivnosti u Aziji, Stejt dipartment u Vašingtonu saopštio je u ponedeljak da bi državni sekretar SAD, Reks Tilerson, trebalo da predsedava specijalnim ministarskim sastankom Saveta bezbednosti UN posvećenim Severnoj Koreji u petak.\nTilerson, zajedno sa sekretarom za odbranu Džimom Matisom, direktorom Nacionalne obaveštajne službe Danom Koutsomi predsedavajućim Udruženog generalštaba, generalom Džozefon Danfordom, takođe bi trebalo da održi neobičan brifing za ceo senat SAD o Južnoj Koreji, u sredu, rekli su saradnici Senata.\nPortparol severnokorejskog ministarstva spoljnih poslova rekao je da ovi sastanci, koje saziva SAD, jasno pokazuju američki pritisak koji bi mogao da "izazove totalni rat" na Korejskom poluostrvu.\n"Današnja realnost ponovo opravdava odluku da se jača nuklearna moć u kvalitetu i kvatitetu pod barjakom stremljenja ka ekonomskom razvoju i nukelarnoj moći i pokazuje da je bila ispravna", rekao je neimenovani portparol u izjavi koju objavljuju državni mediji Severne Koreje.\nU ponedeljak, Tramp je pozvao na pooštravanje sankcija UN protiv Severa, rekavši da je to globalna pretnja i "problem koji konačno treba da rešimo".\n"Status kvo sa Severnom Korejom je neprihvatlji", rekao je Tramp tokom sastanka u Beloj kući sa 15 ambasadora u Savetu bezbednosti UN, uključujući i predstavnike Kine i Rusije. "Savet mora da bude spreman da uvede dodatne i oštrije sankcije zbog severnokorejskog nukelarnog i programa balističkih raketa".\nZvanični list Čajna dejli u utorak piše da je vreme da Pjongjang i Vašingon načine korak unazad sa oštrom retorikom i da čuju glasove razumnog pozivanja na mirno rešenje.\n"Sudeći po njihovim poslednjim rečima i delima, donosioci odluka u Pjongjangu ozbiljno su pogrešno razmeli sankcije UN, koje ciljaju na njihove nuklearne/raketne provokacije, a ne sistem ili rukovodstvo", pišu novine u uvodniku.\n"Oni su istovremeno opasno precenili sopstvenu snagu i podcenili štetu koju čine samima sebi", pišu novine.\nU telefonskom razgovoru sa Trampom u ponedeljak, kineski predsednik Ši Đinping pozvao je sve strane da pokažu uzdržanost.\nDok se nastavlja vežba grupe predvođene nosačom aviona, podmornica "Ju-es-es Mičigen" pristigla je u južnokorejsku luku, saopštila je Vojska SAD. Ova podmornica na nukelarni pogon izgrađena je da nosi i lansira balističke rakete i krstareće rakete Tomahavk.\nPored demonstracije vojne sile, Tramp vrši pritisak na Kinu da učini više prema svom susedu naoružanom nuklearnim oružjem.\nKina, jedini i glavni saveznik Severne Koreje, ljuta je zbog ratobornosti Pjongjanga, kao i njegovog nuklearnog i raketnog programa.


Carly Rae Jepsen: Ne pokušavam da budem nova Taylor Swift! - Famoza.net\n27/08/2015 27/08/2015 Vladimir (Famoza.net) 5835Leave a commenthttps%3A%2F%2Fwww.famoza.net%2Fcarly-rae-jepsen-ne-pokusavam-da-budem-nova-taylor-swift%2FCarly+Rae+Jepsen%3A+Ne+poku%C5%A1avam+da+budem+nova+Taylor+Swift%212015-08-27+20%3A00%3A40Vladimir+%28Famoza.net%29http%3A%2F%2Fwww.famoza.net%2F%3Fp%3D5835\nKanađanka komentariše poređenje njenog i Tayinog albuma!\nBudući da Emotion, novi album 29-godišnje Kanađanke, zvukom i atmosferom mnogo duguje muzici popularnoj 80-ih godina prošlog veka, brojni muzički kritičari odmah su napravili poređenje sa aktuelnim albumom Taylor Swift 1989. Ali, iako je Carly Rae veliki fan 25-godišnje pop superzvezde, ona ne misli da između njene i Tayine muzike ima mnogo sličnosti.\n“Zaista nemam potrebu da pravim poređenje između mog i njenog albuma,” izjavila je Jepsen u emisiji Entertainment Tonight. “Mislim da je Taylor fantastična i da je snimila izuzetnu ploču, ali u pitanju su različite vrste muzike i mislim da na sceni ima mesta za nas obe.”\nCarly Rae Jepsen: Taylor Swift mi nije konkurencija i ne…\nNe bi da se meša: Ed Sheeran odbija da pomiri Katy i Taylor…


Olympusova novi kit paketi podržavaju snagu fotografije E-P2 – Personal magazin\nNeverovatni niz PEN fotoaparata već je postao favorit zaljubljenika u dizajn, a sada je Olympus pripremio posebno iznenađenje. Dva ekskluzivna kit pakovanja za E-P2 imaju zavidan izbor dodatne opreme u…\nNeverovatni niz PEN fotoaparata već je postao favorit zaljubljenika u dizajn, a sada je Olympus pripremio posebno iznenađenje. Dva ekskluzivna kit pakovanja za E-P2 imaju zavidan izbor dodatne opreme u elegantnoj crnoj boji.\nUz elegantnu crnu verziju fotoaparata E-P2, oba kit pakovanja nude i crno izdanje veoma tankog M.ZUIKO DIGITAL 17mm 1:2.8 Pancake objektiva.\nOvaj objektiv, koji u crnoj boji dolazi ekskluzivno sa ovim paketom, izgleda predodređen da postane jedan od onih objektiva koje jednostavno morate imati. Oba kit paketa uključuju i jedan od dva dodatna vrhunska dela dodatne opreme. E-P2 posebno crno EVF izdanje ima oštre linije i fleksibilnost koju pruža V-F2 elektronsko tražilo koje se može priključiti dok E-P2 posebno crno izdanje sa blicom nudi tanki retro izgled kompaktnog spoljnog blica FL-14, koji je takođe dostupan u crnoj boji samo u ovom ograničenom izdanju.\nOba dela dodatne opreme izgledaju neverovatno dobro u crnoj boji. Za stilske zaljubljenike vrhunac ponude je istorijski poklopac za objektiv koji ima slavni logo F sa legendarnog izdanja Olympus Pen F fotoaparata iz 1963, jednog od najelegantnijih fotoaparata ikada napravljenih. Oba paketa su ograničene serije i biće dostupni do kraja meseca.\nOlympusova novi kit paketi podržavaju snagu fotografije E-P2 was last modified: September 17th, 2010 by Redakcija\nPanasonic osvojio pet impresivnih EISA nagrada


Da li su srpski đaci bili napadnuti u Podgorici - država kaže ne, roditelji da\nRTV\t01.07.2019 12:53\nPremijer Crne Gore Duško Marković izjavio je danas da su pojedini mediji izvestili o navodnom incidentu usmerenom protiv učenika srpske nacionalnosti u jednoj školi u Podgorici, uz ocenu da je reč o "osmišljenoj propagandi usmerenoj protiv Crne Gore i svih njenih građana".\nMarković je, na skupu svoje partije DPS u Bijelom Polju, naveo da su, po njemu neistinit, tekst objavili podgorički portal IN4S i, kako je istakao, srpski Tanjug, preneo je crnogorski javni servis.\nCrnogorski portal, naime, objavio je juče da su učenici srpske nacionalnosti verbalno, ali i fizički napadnuti u Osnovnoj školi "Dragiša Ivanović" u Podgorici, a da uprava škole i nastavnici nisu na to reagovali.\nTanjug je objavio tu informaciju pozivajući se na portal IN4S kao izvor.\nTanjug je takođe istog dana preneo demanti uprave škole "Dragiša Ivanović" u kojem piše da se on odnosi na "informacije, a zapravo dezinformacije o navodnom incidentu" za koji navodi da se "uopšte nije desio" u toj školi.\nNavode o spornom incidentu osudila je juče i crnogorska vlada, uz tvrdnju da je reč o lažnim medijskim napisima i ocenu da oni za cilj imaju širenje mržnje i netrpeljivosti.\nVlada premijera Duška Markovića pozvala je istovremeno Tužilaštvo da reaguje.\nTužilaštvo se u međuvremenu oglasilo navodeći da će povodom teksta objavljenog na portalu IN4S preduzeti mere u cilju provere navoda iznetih u tekstu i utvrđivanja svih relevantnih činjenica u konkretnom slučaju.\nPortal IN4S je međutim danas objavio izjavu jednog od roditelja deteta iz te škole koja je rekla da je sve što je portal objavio tačno i da je bilo incidenta na nacionalnoj osnovi.\nMajka jednog od učenika, Tanja Đukić, je dodala da će se odazvati svakom pozivu policije, Tužilaštva i Ministarstva prosvete.\n"Incident se dogodio i trajalo je veoma dugo, bez intervencije članova škole. I sve što se odnosi na mog sina je tačno. Uz dodatak da je učenica K.P., koja je vinovnik incidenta, nosila majicu sa oznakom "HOS - Za dom spremni". Takođe, sporni letak, kojim se poziva na progon Srba, može da se veštači, jer nije ga moj sin crtao, niti ja. Ukoliko je druge roditelje strah da govore o ovome - mene nije, jer je sve tačno i prevršilo je svaku meru. Takođe, učenica K.P. je na dodeli svedočanstva pevala ustašku pesmu "Čavoglava". Tako da nije prvi put da se pojavljuju neprijatnosti te vrste", rekla je ona.\nĐukić je dodala da će se odazvati svakom pozivu policije, Tužilaštva i Ministarstva prosvete, ukoliko procene da ovaj slučaj zavređuje njihovu pažnju, a, kako je navela, trebalo bi da to bude slučaj.


Niška televizija » Advokatska komora Srbije: Ciljevi advokature ostali nepromenjeni (VIDEO)\nObjavljeno 18.11.2014. 16:53\nAdvokatska komora Srbije (AKS) saopštila je danas da su i nakon dva meseca protesta ciljevi advokature ostali nepromenjeni, kao i da se protest nastavlja obustavom rada, na osnovu odluke koju je donela skupština AKS 13. septembra. „Advokati su u pravu i to danas znaju već svi ljudi u Srbiji. Nastavljamo sa protestom do potpunog ispunjenja naših zahteva i nikakvi pritisci, medijske manipulacije, fantomska udruženja i javni apeli advokata, a zapravo budućih notara, neće nas pokolebati u našoj borbi“, navodi se u saopštenju.\nTakođe su ponovljeni zahtevi advokature koja je u štrajku od 17. septembra u celoj Srbiji, od kojih je prvi izmena zakona o javnim beležnicima i pratećih zakona, koje advokatura smatra neustavnim.\nDrugi zahtev se odnosi na regulisanje paušalnog oporezivanja, ali bez uslovljavanja prekidom obustave rada, a treći je smena ministra pravde Nikole Selakovića.\nAdvokatura smatra da promene zakona o javnom beležništvu moraju biti suštinske, a ne kozmetičke, kakve je, kako se navodi, „na neodgovoran način sproveo ministar pravde Nikola Selaković“.\nAKS tvrdi da se tokom dva meseca primene javno beležničkog sistema dogodila nezapamćena pljačka budžeta Repbulike Srbije jer su, kako se ukazuje, sudovi u Srbiji – u gradovima i opštinama gde su uvedeni javni beležnici, ostali potpuno bez prihoda po osnovu overa.\nAKS prikuplja podatke o tome i planira da ih objavi u toku sedmice.\n„Doći će dan kada će javnost saznati astronomske zarade javnih beležnika i kada će svima biti jasno da je ovakav način uvođenja javnog beležništva u Srbiji bio jedan kriminalan poduhvat prelivanja državnog novca u privatne džepove. Za ovo je direktno odgovoran ministar Nikola Selaković“, navodi se u saospstenju.\nAdvokatura podseća i da je smenu ministra javno je predložila Agencija za borbu protiv korupcije.\nAKS postoji već 153 godine i štiti interese advokata, kao i ljudska prava građana.\nNa FZNR kontrola pritiska i nivoa šećera u krvi (VIDEO)


Među poginulima u Bejrutu državljani najmanje sedam zemalja\nMeđu žrtvama eksplozije u Bejrutu su državljani sedam zemalja, uključujući Liban, saopšteno je 7. avgusta iz libanskog Ministarstva zdravlja.\nU saopštenju se navodi da podaci o državljanstvu 19 poginulih još nisu poznati.\nPrema ranijim informacijama, od eksplozije je poginulo 154 ljudi. Od eksplozije je poginulo osmoro Sirijaca, šestoro državljana Bangladeša, troje Filipinaca, po jedan državljanin Australije, Pakistana i Egipta, dok su ostale identifikovane žrtve državljani Libana.\nEksplozija se dogodila u utorak, 4. avgusta, u skladištu blizu libanske mornaričke baze u lučkom dijelu Bejruta.\nEksploziju je izazvala detonacija 2.750 tona amonijum-nitrata, hemikalije koja se koristi za eksploziv i đubrivo, uskladištene u luci otkako je konfiskovana sa jednog zaplijenjenog broda 2013. godine.\nVlada je pokrenula istragu i našla se na udaru kritika jer mnogi Libanci za katastrofu krive nemar i korupciju. Timovi za potragu i spasavanje su poslati iz nekoliko zemalja kako bi se pronašli preživeli u eksploziji.\nDesetine ljudi je i dalje na tom spisku, a oko 300.000 ljudi, više od 12 procenata stanovništa Bejruta, ne može da se vrati u svoje stanove zbog eksplozije koja je izbila vrata i prozore širom grada.\nŠteta se procjenjuje na 10 do 15 milijardi dolara.\nOko 300.000 ljudi ostalo je bez krova nad glavom nakon velike eksplozije koja je 4. avgusta pogodila glavni grad Libana, Bejrut. Prema poslednjim informacijama od 6. avgusta, najmanje 137 je mrtvih i preko 5.000 povređenih. Agencija Frans pres je fotografisala stanovnike i stanovnice starih delova grada, najviše pogođenih eksplozijom, u njihovim porušenim domovima.


Hala Čair - Blic Online\nPop kantautor Džiboni održaće svoj prvi koncert u karijeri u Nišu 30. oktobra u hali "Čair", u organizaciji promoterske kuće "Long Play".\nJubilarni 50. Sajam knjiga u Nišu biće otvoren večeras u Sportskoj hali “ Čair”.\nPolicija češlja „Čair” zbog sporne rekonstrukcije\nPolicija je pokrenula istragu o zloupotrebama službenog položaja i štete na račun grada prilikom rekonstrukcije hale „Čair“, saznaje “Blic”. Rekonstrukcija je koštala 700 miliona dinara, iako je najavljivano da će taj iznos biti manji, pa se otvoreno sumnja da je bilo koruptivnih radnji.\nDogodine „Čair“ po meri FIFA\nRekonstrukcija stadiona „Čair” u Nišu, čije su tri tribine već više od 10 godina zatvorene za posetioce jer im preti urušavanje, počeće u prvom kvartalu 2011. godine. Radove će finansirati zajednički Vlada Srbije i grad Niš kreditom dobijenim od Evropske investicione banke vrednog 925 miliona dinara.\nOdluka o hali Čair u decembru\nPredstavnici Evropske rukometne federacije (EHF) saopštili su u Nišu da će do sredine decembra doneti konačnu odluku o tome da li hala Čair, čija je rekonstrukcija u toku, može da ispuni tehničke uslove za odigravanje jedne kvalifikacione grupe na predstojećem Evropskom rukometnom prvenstvu u Srbiji 2012. godine.\n„Čair“ umesto „Konstantina“\nI nakon izbacivanja Niša iz organizacije Evropskog prvenstva u rukometu 2012., jer još uvek nije započeta izgradnja nove sportske arene „Car Konstantin“, gradsko rukovodstvo Niša ne odustaje od borbe da bude domaćin jedne grupe koja bi se igrala u Nišu. Gradonačelnik Miloš Simonović saopštio je da Niš garantuje da će hala Čair nakon rekonstrukcije, zadovoljiti propise Međunarodne rukometne federacije (IHF) za održavanje ovog prvenstva i da su u toku radovi na rekonstrukciji čime će biti otklonjeni svi nedostaci, baš kao i u halama u Beogradu i Novom Sadu.\n„Čair“ prokišnjava, adaptacija u junu\nGrad Niš finansiraće rekonstrukciju Sportske hale "Čair", koja treba da ispuni stroge zahteve sportskih federacija za održavanje međunarodnih takmičenja. Gradonačelnik Miloš Simonović istakao je da je za rekonstrukciju hale namenjeno dva i po miliona evra kako bi Grad Niš dobio jedan reprezentativni sportski objekat, koji će ispunjavati međunarodne standarde, svih sportskih federacija.


Predsednik Meron se sastao s generalnim sekretarom Ujedinjenih nacija Ban Ki-moonom | Ujedinjene nacije Međunarodni rezidualni mehanizam za krivične sudove\nPredsednik Meron se sastao s generalnim sekretarom Ujedinjenih nacija Ban Ki-moonom\nSudija Theodor Meron, predsednik Mehanizma za međunarodne krivične sudove (“MMKS”), juče se sastao s generalnim sekretarom Ujedinjenih nacija, Ban Ki-moonom.\nTokom sastanka, koji je održan u sedištu Ujedinjenih nacija u Njujorku, predsednik Meron je izrazio svoju zahvalnost generalnom sekretaru na nepokolebljivoj privrženosti uspehu međunarodnog pravosuđa tokom protekle decenije i njegovom vođstvu u omogućavanju da se čuje glas žrtava užasnih zločina.\nNapominjući da je ideja o Mehanizmu nastala i da je on počeo s radom tokom mandata sadašnjeg generalnog sekretara, predsednik Meron je istakao da su angažman i podrška generalnog sekretara bili sastavni deo dosadašnjih dostignuća Mehanizma. Predsednik je takođe izvestio generalnog sekretara o koracima koji se preduzimaju kako bi se obezbedilo da Mehanizam bude uzor za ugled za nov, efikasan i ekonomičan pristup međunarodnom pravosuđu.\nPredsednik Meron je takođe iskoristio priliku da skrene pažnju generalnog sekretara na ozbiljno pitanje koje ima uticaj na efikasno ispunjavanje mandata Mehanizma, a koje se odnosi na pritvaranje sudije Aydina Sefa Akaya, iz Turske, od strane turskih vlasti. Predsednik Meron je napomenuo da prema Statutu Mehanizma njegove sudije uživaju diplomatski imunitet kada obavljaju funkcije za Mehanizam, te da, u svetlu toga, činjenica da je Turska uhapsila i dalje drži u pritvoru sudiju Akaya predstavlja kršenje njenih međunarodnih obaveza. Ističući da je pritvaranje sudije Akaya po svoj prilici prvi slučaj da je neki međunarodni krivični sudija uhapšen i pritvoren, predsednik Meron je generalnom sekretaru izrazio svoju duboku zabrinutost u vezi s tom situacijom i izjavio da će, ukoliko se ovo pitanje ne reši brzim puštanjem sudije Akaya na slobodu, to postaviti opasan presedan za vladavinu prava, za princip sudijske nezavisnosti i za međunarodno pravosuđe.\nPredsednik Meron ove sedmice boravi u Njujorku kako bi predstavio četvrti Godišnji izveštaj Mehanizma Generalnoj skupštini Ujedinjenih nacija, obavestio predstavnike civilnog društva o radu Mehanizma i kako bi razgovarao s članovima Saveta bezbednosti Ujedinjenih nacija.


Američki zakonodavci traže ukidanje embarga prema Kubi\nČlanovi američke kongresne delegacije preporučuju predsedniku Obami da ukine trgovinski embargo Kubi - uveden pre više decenija - i započne dijalog sa Havanom. Članovi kongresnog crnačkog kokusa nedavno su posetili Kubu, gde su se sastali sa sadašnjim i bivšim predsednikom, Raulom i Fidelom Kastrom.\nSvet nije imao mnogo prilika da vidi Fidela Kastra od kako je podvrgnut hirurškoj operaciji 2006, posle koje je, prošle godine, napustio predsednički funkciju. Međutim, bivši lider je razgovarao dva sata sa tri američka zakonodavca, među kojima je bila i demokratska članica Predstavničkog doma Barbara Li.\n„Bivši predsednik Fidel Kastro je bio vrlo angažovan, pun energije i razgovarao je o brojnim temama“, kaže Barbara Li.\nOna je istakla da su se Raul i Fidel Kastro zalagali za okončanje 50 godina starog diplomatskog i ekonomskog raskola Vašingtona i Havane, dodavši da se i ona saglasila sa tim.\n„Vreme je da pomenimo smer naše politike prema Kubi. Pedesetogodišnji ekonomski embargo nije urodio plodom. Vreme je da razgovaramo sa Kubom“.\nTokom prošlogodišnje predsedničke kampanje, Barak Obama je izrazio želju da se sastane sa kubanskim vođstvom, uprkos nepostojanju diplomatskih odnosa. Američki predsednik ove nedelje je objavio da smanjuje ograničenja na putovanja na ostrvo i upućivanje novčanih pošiljki.\n„To međutim ne obuhvata ukidanje embarga“, kaže Džefri Davidov, savetnik Bele kuće za obe Amerike, i dodaje da predsednik Obama želi da Kuba sprovede demokratske reforme i poboljša stanje ljudskih prava, pre nego što Sjedinjene Države ukinu sankcije i uspostave pune diplomatske odnose sa Havanom.\nU južnoj Floridi, gde živi najveća kubansko-američka zajednica, mnogi se protive promenama u američkoj politici.\n„Verujem da će se Kastrov režim produžiti, ako američka vlada dozvoli ljudima da putuju na Kubu i šalju novac. Verujem da je to pogrešno“, smatra jedan od pripadnika američko-kubanske zajednice.\nNa pitanje da li su članovi crnačkog kokusa tokom posete pokretali pitanje ljudskih prava i tražili političke reforme u Kubi, Barbara Li je odgovorila:\n„Mi nismo bili tamo da bismo pregovarali o bilo čemu. Išli smo da bismo se upoznali sa situacijom, razgovarali sa ljudima, vratili se i dali određene preporuke našoj administraciji“.\nOstali članovi delegacije su podsetili da Sjedinjene Države održavaju pune diplomatske i ekonomske odnose sa drugim zemljama, uprkos neslaganju u pogledu ljudskih prava i demokratskog upravljanja.


Press Online :: Društvo :: Povećanje penzija u oktobru i aprilu za dva odsto / print=true\nPovećanje penzija u oktobru i aprilu za dva odsto\nPredlogom dopune Zakona o penzijskom i invalidskom osiguranju, koji je dostavljen Skuptini Srbije, predviđeno je povećanje penzija u oktobru ove godine i aprilu 2013. godine za dva odsto.\nKako se navodi u Predlogu dopune zakona, objavljenom na sajtu Skupštine Srbije (www.parlament.gov.rs), za sprovođenje ovog zakona nisu potrebna dodatna finansijska sredstava.\nZakon stupa na snagu narednog dana od dana objavljivanja u "Službenom glasniku".\nKako se navodi u obrazloženju zakona, ukupna društveno ekonomska situacija posebno je aktuelizovala pitanje načina usklađivanja penzija.\n"S obzirom na potrebe uskladivanja odredaba ovog zakona sa odredbama zakona kojim se ureduje budžetski sistem, a posebno imajući u vidu činjenicu da bi njegova primena imala efekte, ne samo u oblasti penzijskog i invalidskog osiguranja, već i u oblasti ukupnih javnih finansija, predlaže se da se ovaj zakon donese po hitnom postupku", navodi se u obrazloženju.\nU skupštinskoj proceduri još osam Vladinih zakona\nU skupštinsku proceduru stiglo je još osam zakona iz paketa propisa za stabilizaciju javnih finansija, objavljeno je danas na sajtu Skupštine Srbije.\nVlada Srbije u ponedeljak je usvojila rebalans ovogodišnjeg budžeta i izmene 12 zakona čiji je cilj, kako je obrazloženo, uvođenje reda u javne finansije.\nU Skupštinu su stigle izmene zakona o porezu na dodatu vrednost, republičkim administrativnim taksama, budžetskom sistemu, poreskom postupku i poreskoj administraciji, akcizama, fiskalnim kasama, finansiranju lokalane samouprave i o porezu na dohodak građana.\nOd juče se u skupštinskoj proceduri nalazi predlog zakona o rebalansu budžeta, izmene i dopune Zakona o duvanu, Predlog zakona o utvrđivanju maksimalne zarade u javnom sektoru i dopuna Zakona o penzijskom i invalidskom osiguranju.\nKako je ranije rečeno Beti u parlamentu, sednica na kojoj će poslanici raspravljati o tim zakonima biće održana sredinom septembra.


Glavni odbor DPS: Kandidat za mandatara Vlade CG Duško Marković\nBeta\t 26. oktobra 2016. 15:20\nGlavni odbor crnogorske Demokratske partije socijalista (DPS) potvrdio je danas predlog stranačkog predsedništva da kandidat za mandatara nove crnogorske vlade bude sadašnji zamenik predsednika DPS i potpredsednik vlade Duško Marković.\nNa sednici GO DPS, kako je najavljeno, takodje, teba da bude formiran tim za pregovore sa Socijaldemokratama (SD) i partijama manjinskih etničkih zajednica o stvaranju postizborne koalicije i formiranju zajedfničke vlade.\nAko ti pregovori uspeju, nova vlada bi imala podršku 42 od 81 poslanika Skupštine Crne Gore.\nNa parlamentarnim izborima, 16. oktobra, DPS je osvojio 36 mandata, SD dva, kao i Bošnjačka stranka (BS), dok su koalicija Albanci zajedno i Hrvatska gradjanska inicijativa dobile po jedno poslaničko mjesto.\nOčekuje se da će SD u koaliciju sa DPS ući bez tenzija, dok će partije manjinskih zajednica, kako je najavljeno, imati svoje tvrdje uslove. Predstavnci tih partija su se dogovorili o zajedničkoj platformi za pregovore sa DPS, uz mogćnost da svaka partija posebno iznese svoje specifične zahteve.\nPojedini analitičari pregovaračke namere tih partija označavaju kao “trgovinu” ili “ucenjivanje”, mada DPS očekuje da će “brzo i lako” postići dogovor o postizbornoj koaliciji.


Vlada u utorak preuzima železaru\n► Vlada u utorak preuzima železaru\n30.01.2012 | 13:37h ► 15:45h Beograd\nVlada Srbije u utorak potpisuje ugovor o preuzimanju smederevske železare za jedan dolar. Postavlja se pitanje šta dalje. Država će samo privremeno biti vlasnik železare, poručuju predstavnici Vlade, ali istovremeno upozoravaju da neće biti lako naći strašekog partnera.\nO železari se oglasio i predsednik Srbije Boris Tadić.\nOn kaže da je Srbija već započela razgovore sa potencijalnim investitorima za Železaru Smederevo i da će budući investitor morati da zadovolji dva uslova - da bude operator u proizvodnji čelika, ali da pri tome ima svoje rudnike gvožđa i da ima koks.\nOn je istakao da Vlada Srbije ne može da obeća da će u skorije vreme naći rešenje za železaru, ali će učiniti sve da to vreme što više škrati.\nVlada Srbije potpisaće u utorak sa kompanijom Ju Es stil ugovor o otkupu železare u Smederevu za jedan dolar. Odluku da smederevsku železaru otkupi za jedan dolar Vlada je donela 27. janaura.\nNakon što je objavio tu informaciju predsednik Vlade Srbije Mirko Cvetković je rekao da je otkup smederevske železare bio "iznuđen potez" i da je cilj Vlade da održi proizvodnju i pronađe strateškog partnera.\nJu-Es stil je zbog ekonomske krize razmatrao zatvaranje železare u Srbiji, a Vlada je rešila da otkupi to preduzeće jer je procenila da će mnogo lakse pronaći strateskog partnera ako žlezara radi.\nCvetković je rekao da je Vlada otkupom Železare dobila kompletna osnovna sredstva za rad i neto obrtna sredstva u vrednosti od 100 miliona evra, i istakao da ta kompanija nema nikakva zaduženja i kredite.\nKrajem prošle godine od dve visoke peći u smederevskoj železari jedna je stavljena u režim takozvanog tihog hoda, a od 9. januara zaposleni u fabrici rade četiri dana sedmično, dok za peti dan dobijaju 60 odsto plate.\nJu-Es stil Srbija zapošljava oko 5.500 radnika, ima učešće od pet odsto u ukupnoj srpskoj proizvodnji, a oko 14 odsto u izvozu.\nAmerička korporacija Ju-Es stil kupila je 2003. godine smederevsku železaru Sartid u stečaju za 21,3 miliona dolara i ta privatizacija, od načina na koji je obavljena do kupoprodajne cene, često je bila tema kritike opozicije i pojedinih analitičara.\nJu-Es stil ima čeličanu i u Košicama u istočnoj Slovačkoj, a prošle sedmice je odlučio da ta čeličana posle kriznog režima, kada je kao i u Smederevu za jedan dan bila skraćena radna nedelja, od 1. februara obnovi punu proizvodnju.\nSituacija sa preuzimanjem smederevske železare je iznuđen potez i to je Vlada Srbije morala da učini kako bi sačuvala radna mesta zaposlenih u toj kompaniji, kaže ministar ekonomije Nebojša Ćirić.\nOn očekuje da će brzo biti nađen strateški partner i kaže da postoji interes nekih investitora, ali upozorava da "od momenta kada neko iskaže interes do finalizacije ugovora može da prođe više od jedne do dve godine".\n"Ulazak u države u vlasništvo Sartida doživljavam kao privremen korak, i privremenu meru dok se ne pronađe drugi strateški partner", naglasio je Ćirić.\nPosle preuzimanja železare u Smederevu ostaće deo potraživanja koji će država kao novi vlasnik moći da naplati i iskoristi za nabavku sirovina i obrtnih sredstava, rekao je ministar, ali nije mogao da precizira o kojoj se sumi radi. Konkretna sredstva i načina na koji će država pomoći smederevskoj železari biće jasniji nakon procesa preuzimanja "Ju Es stila", naveo je.\nI potpredsednica Vlade Srbije Verica Kalanović kaže da država nema želju da ostane trajni vlasnik smederevske železare, ali ni da neće dozvoliti da ona propadne i da se, kao 90-ih godina, u njoj gaje pečurke.\n"Država nije imala želju da postane novi vlasnik i svesna je da železara u naredom periodu treba da bude u privatnim rukama. Ali, u trenutku kada se povlači njen vlasnik, koji je podigao tehnološki proces, zar je bilo razumno da država nemo stoji, gleda da sve propadne i da počnemo da gajimo pečurke, pa da zatim 50 godina traži strateškog partnera, i da 20.000 ljudi ostane bez posla", rekla je Kalanović novinarima na skupu "Finansiranje rasta u Srbiji"\nOna je istakla da je uverena da je država uz ovom trenutku morala da interveniše i da nije bilo drugog rešenja.\nOcenjujući da država ne bi trebalo ni po svaku cenu da traži starteškog pratnera, Kalanović je objasnila da njeno iskustvo govori da je bolje sačekati pravog, nego srljati nesmotreno u privatizaciju.\nOzbiljan partner bi trebalo da omogući fabrici da sačuva proizvodnju, kooperante i dobavljače (koje je imao Ju-Es stil Srbija), i da bude lider u izvozu, a Kalanovićka je uverena da će se takav partner i naći, kada svetska ekonomija počne da oporavlja.\nNa pitanje odakle će se naći novac za fabriku, ona je ponovila da bi ta sredstva bila obezbeđenja preraspodelom u budžetu.\nOna je rekla da će Radna grupa Ministarstva finansija sagledati celokupnu analizu troškova plasmana i da će tek nakon toga znati kolika je tačno suma potrebna za smederevsku železaru.\nju es stil /


Strojni bravar, zavarivač u proizvodnji sistema za ogradu (m / ž) - BoljiPosao.com\nOpseg aktivnosti kompanije OGRAJE KOČEVAR sastoji se od proizvodnje i ugradnje sistema ograde čak i za najzahtevnije kupce. Na osnovu dugogodišnjeg iskustva i znanja o potrebama i željama kupaca, dizajniramo vlastita rješenja koja su ponos 80.000 zadovoljnih korisnika na ciljnim tržištima. Godišnje izvedemo preko 5500 projekata na polju ogradnih sistema i postavimo 170 kilometara ograda. Pružamo vrhunsku kvalitetu, desetogodišnju garanciju, prilagođena rješenja i proizvode koji praktički ne zahtijevaju održavanje. Pored funkcionalnih karakteristika, naše ograde ukras su i ponos vlasnicima koji su vrlo zahtjevni u dizajniranju interijera i eksterijera svojih domova. Naša prednost je proizvodnja sistema ograda koji su u potpunosti prilagođeni individualnim zahtjevima kupaca, a uključuju i moderne elektroničke kontrolne sisteme. Ubrzavamo našu aktivnost na tržišta zemalja u okruženju. U skladu sa strategijom razvoja, u naše redove pozivamo nove zaposlenike.\n• Vrši bravarske poslove u proizvodnji elemenata ogradnih sistema.\n• Izvodi radove u skladu sa radnim nalogom i uputama pretpostavljenog, Poslovnikom i uputstvima o sigurnosti i zdravlju na radu i propisima o požaru.\n• Samostalni rad prema planovima.\nPozivaju se svi zainteresirani kandidati koji su se identificirali u opisu posla da nam pošalju svoje propratno pismo i životopis najkasnije do 15.8.2021. godine registracijom za ovaj oglas ili e-poštom na kadri@ograje.com.


Obama u julu putuje u Rusiju, Italiju i Ganu\nPredsjednik Barak Obama posjetiće u julu Rusiju, Italiju i Ganu, saopšteno je iz Bijele kuće. Obama će od 6. do 8. jula boraviti u Moskvi, gdje će sa ruskim predsjednikom Dmitrijem Medvedevim razgovarati o smanjenju zaliha nuklearnog naoružanja, saradnji u sprječavanju širenja tog oružja i prevazilaženju razlika u pogledu razmještanja američkog protivraketnog štita u centralnoj Evropi.\nPredsjednik će zatim u Akvili, u Italiji, prisustvovati samitu osam industrijski najrazvijenijih država, koji će biti održan od 8. do 10. jula. Obama i ostali svjetski lideri razgovaraće o ekonomiji, energiji i klimatskim promjenama.\nAmerički predsjednik će nakon Italije otputovati u Ganu, gdje će 10. i 11. jula boraviti u gradu Akri. Obama će sa predsjednikom Gane Džonom Ata Milsom razgovarati o nizu bilateralnih i regionalnih pitanja.


Kliničko Bolnički Centar Zvezdara dobio novu salu za kateterizaciju srca - Jedinica za upravljanje projektom / Project Implementation Unit\nPonedeljak, 10. mart, 2014.\nU Klinčko Bolničkom Centru „Zvezdara’’, renomiranoj instituciji i naučnonastavnoj bazi Medicinskog fakulteta Univerziteta u Beogradu, svečano je otvorena nova sala za kateterizaciju srca „ Angiosala’’.\nNabavku ove kapitalne opreme za opremanje sale realizovalo je Ministarstvo prosvete, nauke i tehnološkog razvoja u saradnji sa JUP Istraživanje i razvoj. Oprema je namenjena za potrebe istraživanja pod nazivom „ Akutni koronarni sindrom: Istraživanje vulnerabilnosti (plaka, krvi i miokarda), optimalno lečenje i odredjivanje prognostičkih faktora’’. Nabavkom je obuhvaćen i Sistem za kardiovaskularnu dijagnostiku„Sala za katerizaciju’’.\nUkupna vrednost nabavljene opreme sa instalacionim radovima je 539 hiljada evra. Ova oprema služiće za naučno proučavanje dijagnostičke i terapijske procedure u Sali za kateterizaciju i uticaće na poboljšanje kvaliteta i dužine života kardiovaskulanih bolesnika. Oprema će se koristiti i u naučnoj proceni lečenja bolesnika sa lekovima ali i primenjivanjem pravilnog načina života.\nProjekat za koji je oprema nabavljena deo je integralnih i interdisciplinarnih istraživanja i u njega je uključen veliki broj istraživača iz zemlje i inostranstva.


Potpisan ugovor o kreditu za Koridor Vc vrijedan 34 miliona eura | Radio Srebrenik\nPandemija ogolila finansijsku ranjivost i istakla značaj medija\nU januaru promet trgovine na malo veći za tri posto\nMinistar finansija i trezora u Savjetu ministara u tehničkom mandatu Vjekoslav Bevanda i predstavnik Kuvajtskog fonda za razvoj Marvan el Ganem potpisali su danas u Sarajevu ugovor o kreditu za izgradnju auto-puta na Koridoru Vc čija je vrijednost 34 miliona eura.\nTokom iste ceremonije, direktor “Autocesta Federacije BiH” Adnan Terzić potpisao je sa Ganemom projektni ugovor koji se odnosi na izgradnju auto-puta na Koridoru Vc na dionici Nemila-Donja Gračanica.\n“Kuvajtski razvojni fond značajan je partner BiH jer Kuvajt, kao prijateljska zemlja, već dugi niz godina podržava projekte u oblasti infrastrukture”, rekao je Bevanda novinarima nakon potpisivanja sporazuma.\nPrema njegovim riječima, novcem koji će biti obezbijeđen ovim kreditom biće finansirana dionica od Nemile do Donje Gradine u dužini od 17,7 kilometara, što je vrlo bitna putna komunikacija na Koridoru Vc.\nBevanda je precizirao da je ovaj kredit povoljan za BiH, jer je rok otplate 20 godina, uz grejs period od pet godina i kamatnu stopu od dva odsto godišnje.\nOn je zahvalio kuvajtskim partnerima za podršku BiH.\nGanem je naglasio da je potpisani ugovor o kreditu važan korak u saradnji BiH i Kuvajta, a posebno za realizaciju kredita koji će omogućiti uspostavljanje bolje povezanosti BiH sa Evropom.\nOn je podsjetio da je Kuvajtski razvojni fond u BiH prisutan od 1997. godine i da je od tada u BiH plasirao pet kredita ukupne vrijednosti od oko 124 miliona dolara, kao i dva granta za tehničku pomoć u iznosu od 1,2 miliona dolara.\nGanem je obećao nastavak privredno-ekonomske saradnje i jačanja prijateljskih veza Kuvajta i BiH, za dobrobit građana BiH, pišu Nezavisne novine.\nDirektor “Autocesta Federacije BiH” Adnan Terzić rekao je da će realizacijom ovog kredita, odnosno izgradnjom dionice Nemila-Donja Gračanica biti uspostavljena neprekinuta dionica auto-puta od Žepča do Sarajeva.\nOn je zahvalio Bevandi, Ganemu i njihovim saradnicima za uspješno obavljen posao u vezi sa pripremom ovog kredita.\n“Ovo je još jedan vrijedan kamenčić u velikom mozaiku koji se zove auto-put na koridoru Vc istakao je Terzić.\nTerzić je najavio da “Autoceste Federacije BiH” planiraju da smanjuju procenat zaduženja kod evropskih, a povećavaju kod domaćih komercijalnih banaka.\nOdgovarajući na pitanja novinara, i Bevanda i Terzić su konstatovali da nema problema sa prikupljanjem i distribucijom oko 620 miliona KM po osnovu akciza, a koje su u skladu sa novim zakonom proslijeđene entitetskim kompanijama koje se bave izgradnjom auto-puteva.\nPrethodni članakSanacija tunela Ormanica: Radovi bi trebali početi sredinom marta\nNaredni članakBIHAMK – Saobraćaj u BiH odvija se nesmetano, oprez zbog magle uz riječne tokove\nZemljotres snage 3,1 stepen pogodio BiH, epicentar u Bosanskom Grahovu\nDatum izmjene: 7 Marta, 2021\nPojašnjenje Kriznog štaba TK o naredbi o radu ugostiteljskih objekata do 20 sati\nBIH I SVIJET8508


Napravljen magnet koji može da privuče nosač aviona - Biznis.rs\nDa li su francuski naučnici na korak bliže stvaranju fuzijskog reaktora\nNapravljen magnet koji može da privuče nosač aviona\n14.9.2021 16:26 Autor: Redakcija Biznis.rs 0\nFrancuski naučnici dobili su veoma upečatljiv alat u nastojanju da stvore nuklearnu fuziju: ogroman magnet koji je dovoljno moćan da privuče nosač aviona. Naime,...\nFrancuski naučnici dobili su veoma upečatljiv alat u nastojanju da stvore nuklearnu fuziju: ogroman magnet koji je dovoljno moćan da privuče nosač aviona.\nNaime, istraživači u Međunarodnom termonuklearnom eksperimentalnom reaktoru (ITER) predstavili su prvi deo gigantskog magneta koji su dobili od američkog proizvođača, navodi AP. Kada bude u celosti sastavljen, on će biti neverovatnih 60 stopa visok (18,2 metra), sa prečnikom od 14 stopa (4,2 metra).\nSam magnet je zapravo poznat pd imenom „centralni solenoid“. Koristiće se kao superprovodnik za postizanje neverovatnih količina toplote i pritiska neophodnih za proizvodnju nuklearne fuzije. Kako piše News Scientis, ovaj solenoid može da generiše magnetno polje otprilike 280.000 puta jače od Zemljinog magnetnog polja.\n„Svaki završetak ovako velike komponente, a pogotovo prve u svojoj kategoriji, kao što je ovaj modul centralnog solenoida, povećava naše uverenje da možemo završiti složeni inženjering cele mašine“, rekao je Laban Koblenc (Laban Coblentz), portparol ITER-a.\nNuklearna fuzija godinama predstavlja nedosanjani san mnogih naučnika. Iako obećava čistu energiju koja će smanjiti emisiju gasova staklene bašte, nju je neverovatno teško postići, a naučnici tek treba da proizvedu reaktor koji proizvodi više energije nego što je troši.\nITER-ov fuzijski reaktor bi trebalo da bude jedan od najvećih reaktora na svetu, a mnogi veruju da će uspeti u naporu da se konačno postigne cilj uspešne nuklearne fuzije. Inače, glavna zgrada ITER-a smatra se najskupljom modernom građevinom na planeti, sa procenjenom vrednošću radova od 25 milijardi američkih dolara. Ona bi trebalo u potpunosti da bude gotova 2025. godine, pokraj malenog mesta Sen Pol le Dirans, u francuskoj Provansi.\nFRANCUSKA HI-TECH LIFESTYLE NAUKA\nNapravljen najveći kineski brod za okeanografska istraživanja\nČeška želi da privuče velike igrače iz automobilske industrije


RPA i Weaver na konferenciji BankInfo 2018. - Saga - New Frontier Group\nOvogodišnjim nastupom na konferenciji želeli smo da ’’osvežimo’’ poznatu priču o Weaver-u. U skladu sa time, predstavljene su funkcionalnosti context switching, context filling, kao i multiintentnost, koje nastavljaju da izdvajaju Weavera u moru drugih chatbotova prisutnih na tržištu. Pored ovih novina, unapređen je i admin toolčime je unapređen i sistem upravljanja platformom. Šta smo do sada postigli implementacijom ove platforme i šta je to novo kod Weaver-a predstavila je Milica Stefanović, specijalista softverskih proizvoda.\nSoftver ‘robot’ je softverska aplikacija koja replicira radnje ljudskog bića u interakciji sa korisničkim interfejsom računarskog sistema. Marko je prisutnima predočio prednosti ovog rešenja, kako to zaista funkcioniše i prikazao na konkretnom primeru RPA u banci.


Prevodilac urdu srpski onlajn\nBesplatan onlajn prevod sa urdu na srpski\nBesplatan urdu-srpski prevodilac za prevođenje reči, fraza i rečenica. Za početak prevođenja sa urdu na srpski, unesite tekst na srpskom u gornji prozor. Zatim kliknite na zeleno dugme „Prevedi” i vaš tekst će biti preveden.\nDrugi prevodilac sa urdu na srpski\nZa prevod sa urdu na srpski, unesite tekst u polje iznad i kliknite na dugme „Prevedi”. U donjem polju će se pojaviti prevod na srpskom. Ovaj prevodilac je ograničen na 1.000 znakova po prevodu.


Novi poraz stonotenisera “Mladosti” - Far\nU 10. kolu Kvalitetne A lige Stonoteniskog saveza centralne Srbije, stonoteniseri “Mladosti” poraženu su za vikend u Bosilegradu od “Puste Reke” iz Bojnika rezultatom 4:0.\nDve pobede za gostujući tim ostvario je Bojan Stamenković. On je bio bolji od Bratislava Stojimenova sa 3:1 i Miljana Ilieva sa maksimalnih 3:0. Vladan Živković je savladao Luku Nikolova rezultatom 3:1, dok je u najzanimljivijem susretu, posle velike borbe, Bojan Jovanović pobedio Nikolu Zaharijeva sa 3:2.\nNakon još jednog poraza trener “Mladosti” Nikola Taleski nije bio zadovoljan prikazanom igrom svojih pulena, koji su prema njegovim rečima bili indisponirani i odigrali najlošiji meč u sezoni. Sa druge strane, Taleski je čestitao gostima iz Bojnika na fer i korektnoj borbi, istakavši da su zasluženo odneli bodove iz Bosilegrada.\nU poslednjem kolu jesenjeg dela prvenstva bosilegradski stonoteniseri gostuju u Knjaževcu istoimenoj ekipi. Dvoboj se igra u subotu, 21. decembra.\n„Palilula“ prejaka za „Mladost“ Stonoteniseri „Mladosti“ poraženi od „Stonija“ sa 4:3 „Mladost“ poražena od ekipe „Top spin 2“ u Vranju Stonoteniseri „Mladosti“ poraženi od „Belog Polja“ sa 4:2\n2019BosilegradKvalitetna A ligaprvenstvoSportSTK MladostSTK Pusta RekaStoni tenisStonoteniski savez centralne SrbijeTrener Nikola Taleski\nIzložba Branka Nikolova o konkretnom u apstraktnom


Hronika Autor:Tanja Milovanović26. okt. 202012:46 > 13:03\nFoto: Ministarstvo pravde/Promo/BIA/ ANA GENIC; Dragan Mujan/Nova.rs\nMaja Popović, novoimenovana ministarka pravde, koja potiče iz ugledne pravničke porodice, iza sebe ima briljantnu, ali i krajnje neobičnu biografiju, a kako saznaje portal Nova.rs iz dobro obaveštenih pravosudnih krugova, njen dolazak na čelo ovog ministarstva nije preterano iznenadio struku, imajući u vidu njeno poznanstvo s predsednikom Srbije Aleksandrom Vučićem koje datira još iz fakultetskih dana. Takođe, nova ministarka je u braku sa sudijom Apelacionog suda Rastkom Popovićem, koji se dobro poznaje s Vučićem, kako s fakulteta, tako i preko svog nekadašnjeg šefa - predsednika Višeg suda Aleksandra Stepanovića, za čije ime se vezuju brojne kontroverze u vezi sa "državnim " slučajevima.\nKako saznaje naš portal, Popovićeva je 1989. godine upisala Pravni fakultet u Beogradu, koji je završila u roku, i radi se o koleginici predsednika Srbije Vučića.\nInače, Popovićevoj je otac Jevđo Kušić, poreklom iz Ivanjice, nekadašnji pravnik u Beobanci, dok joj je majka Vesna Kušić svojevremeno bila sudija građanac u Palati pravde.\nI njen suprug Rastko Popović je pravnik po struci, a reč je o sudiji krivičaru, koji se od skoro nalazi u Apelacionom sudu u Beogradu. Prati ga glas da je oštar i strog sudija, a javnosti je poznat i iz postupka protiv dvojice policajaca kojima se sudilo za pomaganje u ubistvu braće Bitići 1999. godine u Petrovom Selu.\nTakođe, jedno vreme bio je sudija u postupku protiv bivšeg šefa kabineta ministra unutrašnjih poslova Srbije Branka Lazarevića, optuženog za odavanje službene tajne pripadnicima kriminalnog klana Darka Šarića.\n„Pitanje braće Bitići mora biti pokrenuto u Beloj kući“\nInače, buduća ministarka pravde svojevremeno je bila sudija Prvog opštinskog suda u Beogradu i kako tvrde pojedini mediji ostala je upamćena kao najmlaša sudija koja je ikad imenovana. Na toj funkciji nije se zadržala preterano, već je prešla u advokaturu, a preko mesta zamenice direktora Hitne pomoći za nemedicinske poslove, stigla je u BIA kao šefica kabineta najpre Aleksandra Đorđevića, a potom i Bratislava Gašića.\nPravnici navode da je reč o krajnje neobičnoj biografiji, najpre zbog činjenice što se veoma kratko zadržala na sudijskoj funkciji. Naši sagovornici tvrde da osim što je postavila rekord u godinama života u kojima je postala sudija, to isto je uradila i sa godinama koje je provela kao sudija – funkcije koju dosad niko tako olako nije napustio.\nInače, buduća ministarka pravda je osnovno obrazovanje stekla u Beogradu, a srednju školu je završila u Španiji, na engleskom koledžu “Baleares international school”.\nOd januara 2000. do 2012. godine radila je kao advokat u sopstvenoj advokatskoj kancelariji, gde je zastupala pravna i fizička lica u svim materijama pred redovnim i trgovinskim sudovima, u krivičnim, građanskim i vanparničnim predmetima. Zastupala je okrivljene u predmetima visokotehnološkog kriminala, kao i u predmetima pred Posebnim odeljenjem Višeg suda u Beogradu za organizovani kriminal.\nAleksandar VučićhronikaMaja Popovićministarka pravdeSudija


Vesti - OK Tehničar Kraljevo - NAJMLAĐE NASTAVILE TRADICIJU\nNAJMLAĐE NASTAVILE TRADICIJU\nNajmlađa selekcija OK Tehničar iz Kraljeva, predpionirke (`09. i mlađe) pojavila se na tradicionalnom Novogodišnjem turniru u Preljini, u organizaciji OK Lotus iz Čačka. Tehničar je nastupio sa dve ekipe, ukupno 30 igračica, od kojih su 24 bukvalno prvi put igrale jednu odbojkašku utakmicu. Tehničar 1 je u grupi pobedio Slogu 031 iz Požege 2-0, a istim rezultatom izgubio od Srbijanke 1 iz Valjeva. Voljom žreba, samo deset minuta kasnije, u polufinalnom susretu na terenu su ponovo bile ekipe Tehničara 1 i Srbijanke 1 i ishod je bio isti, više nego ubedljiva pobeda ekipe iz Valjeva. U borbi za treće mesto Tehničar 1 je pobedio ekipu čačanskog Lotusa 2-0. Pobednik turnira je ekipa Srbijanke 1 iz Valjeva, drugo mesto zauzeo je Radnički iz Kragujevca.\nEkipa Tehničara 2 je poražena od Lotusa i Sokolice iz Zvečana sa po 2-0, a onda je usledila pobeda protiv Srbijanke 2 iz Valjeva 2-0 i ogromna radost na terenu devojčica koje listom su debitovale na odbojkaškom terenu, kao i njihov trener Nina Živanović. U borbi za sedmo mesto Tehničar 2 je izgubio od Slobode S iz Čačka 2-0 i takmičenje završio na osmom mestu. Sasvim dobar nastup najmlađe selekcije Tehničara pred kojom je mnogo rada da bi se takmičenje na nivou regiona dočekalo spremno.\nNa turniru u Preljini, Srbijanka iz Valjeva je pobedila u konkurenciji kadetkinja ispred Lotusa iz Čačka, dok je Radnički iz Kragujevca pobedio u konkurenciji pionirki ispred Vrbe 019 i Srbijanke iz Valjeva.